HOHEM Smartphone Gimbal iSteady V2 White\nIndbygget Smart Tracking AI-sensor\nAutomatisk ansigtstracking uden brug af app\nDolly Zoom mm. via iOS/Android-appen\nJævn 320 ° panorering, tilt og rulle rotation\nLED-lys med 3 lysstyrkeniveauer\nKompakt ergonomisk foldedesign\nHOHEM Smartphone Gimbal iSteady V2 White er tilgængelig i intervaller af 1\nHohem iSteady V2 er en Kompakt, 3-akset Stabiliserende Gimbal, Sammenfoldelig, med Ansigtssporing, med AI-Sensor & LED-Belysning - Perfekt til Jævne, Stabile Videoer & Vlogging\nHohem iSteady V2 er en 3-akset gimbalstabilisator til smartphone, der er designet til automatisk ansigtstracking uden brug af app. Normalt konfigureres smart tracking i en app ved at angive hvad der skal spores. Men iSteady V2 har en AI-sensor indbygget i selve gimbalen lige ved siden af klemmen til smartphonen. Sæt gimbalen på det medfølgende mini-stativ og tænd AI-sensoren ved at trykke på en knap på gimbalen. Når du er klar til at starte den automatiske tracking, skal du bare vise det passende håndtegn til gimbalen, og den begynder straks at følge dig og dine bevægelser på alle de tre akser. Denne funktion er nyttig til live streaming, videoopkald, vlogging og kreative og kommercielle produktioner. Gimbalen følger ansigtet på den person der viste håndtegnet, selvom en anden kommer ind i optagelsen. Når du vil have den til at stoppe trackingen skal du bare vise et andet håndtegn.\nSelvom der findes en gratis iOS/Android-app der kan downloades til specielle funktioner såsom dollyzoom og time-lapse optagelser, er det ikke nødvendigt at anvende smart tracking via app’en. Fordelen ved denne type tracking frem for in-app-sporing er, at din telefon er fri til at bruge en livestreaming-app, såsom Zoom eller Skype, da telefonen jo ikke bliver optaget af en gimbal-app.\nISteady V2 gimbal bevæger sig næsten hele cirklen 320° på pan-, tilt- og rulleaksen. Uanset om du bruger smart tracking-funktionen eller manuelt styrer gimbalen via det indbyggede joystick, stabiliserer den bevægelserne på alle disse akser så du opnår optagelser med jævne, stabile bevægelser og dermed professionelle resultater. Den justerbare telefonklemme passer til telefoner på op til 89 mm brede og understøtter stort set alle populære telefoner, såsom iPhone 12 Pro Max. Der er indbygget en LED-lampe ved siden af telefonklemmen til at belyse dine motiver. Lyset kan justeres i tre lysstyrkeniveauer for at fremhæve f.eks. hudtoner i forskellige scener.\nGimbalen har et sammenfoldeligt design der gør det nemt at opbevare den i din taske. Den øverste del foldes over det ergonomisk håndgreb, hvilket reducerer gimbalens længde til ca. det halve. Gimbalen har et 1/4" indvendigt gevind i bunden til f.eks. at fastgøre det medfølgende mini-stativ, som kan bruges enten som bordstativ eller som forlængelse af håndgrebet.\nDer medfølger et USB Type-C til Type-A-opladekabel, mini-stativ, opbevaringspose og en håndledsrem.\nDu anmelder:HOHEM Smartphone Gimbal iSteady V2 White


Kan mænd snart føde? | NETBABY.DK\nNy forskning gør det muligt at få egne biologiske børn uden af have sex. 7379\nDen britiske biolog Aarathi Prasad beskriver i bogen Like A Virgin, hvordan det i vores levetid kan blive muligt for mænd at føde børn.\n"De gamle myter om jomfrufødsler kan faktisk blive virkelighed. Det er dog mere sandsynligt, at fremtidens 'jomfruforælder' er en mand. Fra mandlige stamceller er det nemlig lykkedes at fremstille både æg og spermatozoer, mens det fra kvindelige stamceller kun er lykkedes at fremstille æg. Hvis manden kan benytte sig af en kunstig livmoder eller en surrogatmoder, så har han alle de indredienser, det kræver at producere et barn", siger Aarathi Prasad.\nDet er allerede lykkedes at manipulere ægceller fra dyr til at udvikle sig til fosterstadiet uden først at have befrugtet ægget med spermatozoer. Det mest kendte eksempel er fåret Dolly fra 1997.\n7 år senere lykkedes det japanske forskere at tage indholdet af en nyfødt hunmus' ægcelle og føre det over i ægcellen fra en voksen hunmus. Derefter lykkedes det forskerne at få ægget til at dele sig.\n"Selv om der fortsat er mange tekniske forhindringer at overvinde, så er skridet fra mus til menneske ikke så stort. Hvis den her teknik blive mulig - og tilladt - for mennesker, ville en kvinde kunne få børn på egen hånd, og et lesbisk par kunne få fælles biologiske børn. Det ville ikke være nødvendigt at købe doneret sæd fra en ukendt person på internettet", siger Aarathi Prasad.\nDer foregår forsøg med at etablere en kunstig livmoder. Det er allerede lykkedes med hajer. Selv om livmoderen hos en kvinde er langt mere avanceret, er Aarathi Prasad overbevist om, at vi kommer til at se graviditeter udenfor kroppen i hvert fald i hendes datters levetid.\nSynes du, at det er godt eller dårligt, hvis det bliver muligt for mænd at føde børn? Skriv en kommentar herunder.\nCMariaM 01-01-2013 kl. 20:44 Anmeld\nDet er fascinerende og skræmmende på een og samme tid.\nMen, al det manipulation finder jeg enormt skræmmende. Og jeg frygter at det bringer mere skade end gavn.\nDen slags teknologi, den nærmest skriger efter at blive misbrugt.\nDernæst, hvad var det for noget med graviditeter udenfor kroppen?\nEr jeg ved at blive gammel og blind overfor banebrydende muligheder?\nEller er det ved at køre af sporet?\nJeg fik det dårligt indeni.


Kreativitet og fingerfærdighed\nUdstiksforme kan bruges til så utroligt meget!\nEn kageudstikker kan f.eks. anvendes til de mere simple ting som en dejlig morgenmadssandwich og til de mere avancerede opgaver såsom keramik. Personligt holder jeg mig mest til den mere simple variant med småkagebagning og hobbyprojekter, og så elsker jeg at dekorere mit hjemmebagte brød ved hjælp af de forskellige udstikkere.\nMen der er også dem, der er utroligt dygtige til at få vanskelige ting til at se lette ud. Kombinerer du dit talent med stor kreativitet, kan du få de smukkeste resultater. Keramikeren Susanne Enøe Hansen er et godt eksempel. Susanne skaber bl.a. fantastiske skåle, lampeskærme, fade, livlige lanterner og smukke porcelænsugler. Af og til bruger hun sine udstiksforme som et værktøj til sine kreationer.\nDette er nogle af mine favoritter blandt hendes smukke keramikhåndværk:\nSmukke skåle i hvidt porcelæn, lavet med udstikkere!\nDu finder endnu flere billeder på Sehler Keramik.\nSusanne kommer oprindeligt fra Danmark, men bor nu i nærheden af svenske Lidhult, der ligger mellem Halmstad og Ljungby. Kommer du tilfældigvis forbi Sverige her til sommer, er det et godt tip at gøre et stop ved værkstedet. Du finder kort og åbningstider her.\n2016-06-30 10:48 / Skrevet af Cathrine


”Teknik og naturvidenskab som råstof for arkitektur på DTU" - DTU Bibliotek\nDTU Uddannelse Arrangementer om uddannelse DTUBYGTEK\n”Teknik og naturvidenskab som råstof for arkitektur på DTU"\nNår man ser på bygningsmodellerne og –designet fra DTU Byg foranledes man til at tænke, at DTU er med i en stærk tendens, som meget vel kunne være byggeriets ”aesthetic movement”. En æstetisk tendens, som naturligvis ikke sker på bekostning af konstruktion og funktion, men i troværdigt samspil. Formsproget er stærkt og man fornemmer, at der gemmer sig gode historier bag modellerne og ikke mindst bag idégrundlaget for de enkelte designs.\nUdstillingen vidner om, at niveauet er højt for de studerende og ambitionerne ligeså. Det kan naturligvis skyldes det tætte industri-samarbejde der er på DTU med hovedsagelig 5 markante, nordiske arkitekttegnestuer og universiteter. Dette samarbejde sætter en høj standard.\nOplev storytelling´en bag udvalgte udendørs oplevelsesarealer, fascinerende anvendelige bygningsmodeller og bliv inspireret af udstillingens bygningsdesign på et generelt plan.\nons 10 maj 17 12:00 -\nons 21 jun 17 10:00


Beder - AarhusWiki\nOprindeligt blev Beder benævnt Bithræth, og er en sammentrækning af ordene Bith og ræth, som betyder henholdsvis græsgang og kvægfold. Beder betyder derfor kvægfolden på græsgangen. I 1297 nævnes byen som Bithreth, men fra 1403 har den sit nuværende navn. Byen er anlagt engang før midten af 1100-tallet, da Beder Kirke stammer fra den tid. Der har dog været menneskelig aktivitet i området siden bronzealderen.\n2 Beder Kirke og præstegård\n3 Befolkningsudvikling i Beder Sogn\nNorsminde Havn nævnes første gang i 1272, hvor Erik Menved giver bikoppen i Aarhus ret til at opkræve told af skibene, der ankommer til havnen. Frem til 1814 var trafikken til og fra Norsminde Havn større end Aarhus Havn, hvilket blandt andet skyldtes den store korneksport, man havde til Norge fra Norsminde Havn. Hads Herred producerede store mængder korn, og det var derfor oplagt at benytte Norsminde Havn fremfor Aarhus Havn. Havnen var tættere på, og vejen til Aarhus gennem det nuværende Højbjerg var en farefuld færd. Højberg blev dengang kaldt Skidenpyt, hvor man skulle igennem et svært tilgængeligt skovområde, hvor der også var stor fare for overfald og røverier. Købmanden Hans Broge fra Aarhus benyttede også Norsminde Havn så sent som i 1858, hvor han annoncerede, at Norsminde Pakhus var til salg.\nBeder Kirke og præstegård\nDen oprindelige Beder Kirke er opført omkring 1150, og blev i løbet af 1300-tallet udvidet og restaureret. Kirken blev udvidet mod vest og fik opført et tårn samt et våbenhus. Udvendigt blev kirken kalket gul. I 1794 blev det gamle tårn fjernet og et nyt opført af kirkens ejer, Friedrich Baron Gyldenkrone, hvis initialer kan ses på vestgavlen.\nBåde altertavlen og prædikestolen er fra omkring år 1900, og fadet i døbefonten er fra midten af 1500-tallet, og bærer det Habsburgske våben.\nDen nuværende præstegård er opført i 1946, efter at den gamle præstegård, som blev opført i 1793, nedbrændte. En bjælke, som har siddet over den gamle præstegårds indkørsel sidder i dag over vinduet i konfirmandstuen. I den er indridset årstallet for opførslen samt initialerne på præsten Michael Hasle, som opførte den gamle præstegård, og hans kone. Der har sandsynligvis ligget præstegårde på samme sted siden kirkens opførelse tilbage i 1100-tallet, da man har fundet, hvad der ligner belægninger fra tidligere gårdspladser på stedet.\nBefolkningsudvikling i Beder Sogn\nJ. P. Trap: Danmark, bind 8, Gads Forlag, 1964.\nTage Thøgersen: Fra middelalderens Bithræth til nutidens Beder, i Liv og Levned i Beder og Malling Sogne, Støttefonden for Beder-Malling Egnsarkiv, 1992.\nHentet fra "https://aarhuswiki.dk/mediawiki/index.php?title=Beder&oldid=31627"\nDenne side blev senest ændret 9. maj 2017 kl. 09:14.


Alfa Romeo Klub Danmark - Et ikon bliver halvtreds\nEt ikon bliver halvtreds\nMandag, 25 September 2017 11:52\nAlfa Romeo Tipo 33 Stradale blev præsenteret den 31. august 1967 på Autodromo Nazionale di Monza - aftenen før det italienske Formel 1 Grand Prix. At den så først blev produktionsmoden i starten af 1968, er en anden historie.\nAt de smækre linjer til Alfa Romeo Tipo 33 Stradale blev udført af Franco Scaglione, og den voldsomme teknik direkte var afledt af Corse-varianterne af Tipo 33, gjorde, sammen med et yderst begrænset udbud, at 33 Stradale i dag er en af de mest eftertragtede og beundrede biler.\nDen runde fødselsdag bliver bl.a. fejret med en midlertidig udstilling, "33 La bellezza necessaria", på Museo Storico Alfa Romeo i Arese - de er jo også i besiddelse af et eksemplar af fødselaren, de kan udstille.\nLæs evt. mere om Alfa Romeo Tipo 33 Stradale under Modelhistorie.


Jagtområde i Lapland har især god elgjagt | Læs mere\nNu kan du opleve den helt traditionelle elgjagt med løshund på nogle fantastiske revirer nord for Polarcirklen. Terrænet er typisk nordskandinavisk med birke- og fyrreskov, åbne lyngområder.\nVed 2-4 jægere foregår jagten på den måde at 1-2 af jægerne går sammen med hver sin hundefører og resten af jægerne sidder på “pas”. Der er tale om forskellige hunderacer, både Karelsk bjørnehund, Norsk gråhund og Vestsibirsk Laika, men uanset race utrolig dygtige drivende hunde, og det er en hel speciel jagtform, som kun kan opleves ganske få steder. En tredje jagtform, specielt i brunsten er ”lokkejagt”, og det er fascinerende at opleve, hvor tæt på man kan kalde elgene. Jægerne skiftes således under jagten til henholdsvis at “gå på elgjagt med løshund” og til at ”sidde på elgpas”.\nDet betyder, at selv om man ikke er i absolut fysisk topform kan man også få fuldt udbytte af jagten. Der er ingen tvivl om, at ved at kombinere løshundejagten med at sidde på pas på de rigtige steder, opnår man kontakt med flest mulige elge i reviret.\nOg husk også, at der ikke er tale om deltagelse i et stort svensk jagtlag, men at jagten udelukkende er forbeholdt vore jagtgæster – altså max. 4 jægere.


Møde i Paris: Om Enki Bilal og hans nyeste album - Planet Pulp\n13. november 2006 Jens Christian Hoff\nMøde i Paris: Om Enki Bilal og hans nyeste album\nVi byder velkommen til Enki Bilal og byder læserne indenfor til denne rundtur blandt nogle af tegnerens bedst kendte værker.\nMed udgivelsen af Møde i Paris forsætter den berømte franske tegneserieforfatter og instruktør Enki Bilal den serie, der kaldes Hatzfeld-tetralogien. Han begyndte i 1997 med Erindringens Magt, der blev opfulgt i 2003 af 32. december. Dermed bydes endnu en af tegneserieverdenens helt store profiler velkommen på Planet Pulp. Bilal er især berømt, ja nærmest feteret, i sit hjemland Frankrig, og må nok betegnes som et fænomen indenfor branchen.\nEnki Bilal er født Enes Bilalovic i 1951 i Beograd, i det nuværende Serbien, men kom allerede som 9-årig til Paris, hvor han har boet lige siden. Han har dog aldrig glemt eller afskrevet sit oprindelige hjemland, og man kan gennem hans arbejde følge hans opgør med opvæksten i det kommunistiske Jugoslavien, de totalitære ideologier og krigens meningsløse rædsler. Bilals værker kan deles op i tre større serier samt en lang række enkeltstående albums og forskellige illustrationer.\nAllerede i 1972 udgav Bilal sin første historie i tegneseriemagasinet Piloté, hvor mange af de franske og belgiske stjerner har arbejdet. Her kom Bilal i kontakt med skribenten Pierre Christin, og sammen begyndte de at arbejde på serier om fantastiske fortællinger, holdt i en surreal og mørk tone med et stærk venstreorienteret og socialt engageret indhold. De er alle glimrende og kan alle endnu fås på dansk, hvis man støver lidt rundt.\nHøjdepunktet, og hovedværket i Christins og Bilals samarbejde, er Jagten (1983). Et album der var med til at flytte grænserne for, hvad en tegneserie kan være. Et meget smukt tegnet album med en kompleks og dyb historie om kommunismen, såvel som fortællingen om et rent menneskeligt forfald.\nJagten er tegnet og fortalt på en måde, der på én gang er litterær såvel som filmisk. Jagten har i øvrigt længe været nærmest umulig at få fat i på dansk, men er for nylig blevet udgivet i en lækker hardcoverudgave af Carlsen. Interesserer man sig for tegneserier, er den et absolut must, der på linie med den næsten samtidige Watchmen (1986-1987) af Alan Moore har været med til at etablere den moderne tegneserie som et seriøst medie.\nFra pennetegninger til maleri\nBilal er måske nok, mere end noget andet, kendt for sine fantastisk flotte tegninger og helt særlige visuelle udtryk. Han begyndte at tegne i en relativt tidstypisk, løs streg med skraveringer, der minder om f.eks. Jean Girauds – Moebius’ – tidlige arbejder. I Bilals tidlige periode, kan man meget tydeligt følge, hvordan hans teknik gradvist, men hastigt, forandres.\nBilal forlader hurtigt pennetegningerne og bevæger sig mod det udtryk, han i dag er kendt for. Han bruger mere og mere gouache og farveblyanter. Man kunne sige, at han maler mere og mere. Det er allerede markant i Jagten, især i forhold til hans tidligste arbejder, men han fortsætter med at eksperimentere og udvikle sin stil og udtryk, indtil han når frem til det unikke grafiske udtryk, der kendetegner hans nuværende arbejder.\nSideløbende med samarbejdet med Christin, begyndte Bilal på en serie, som han også selv skrev. Albummet Udødelighedens Pris (1980) blev starten på den såkaldte Nikopol-trilogi, der på mange måder kan betragtes som Bilals hovedværk. Både fordi det er hans selvstændige gennembrud og fordi de tre albums har været meget styrende for hans arbejde som sådan.\nGennem de tre bind følger vi den dømte systemkritikker Alcide Nikopols oplevelser i en dystopisk fremtid, efter at han undslipper sit eksil i rummet og ramler ind i den rebelske egyptiske gud Horus og dermed bliver gudens ufrivillige, kødelige vært. Det er nøjagtig lige så syret, som det lyder, og i Nikopol-trilogien samler Bilal da også alle de elementer, der kan siges at definere ham som forfatter: Det surreale blandet med en bidende sarkasme og foragt for ideologier og i særdeleshed autoriteter. Samtidig med at han, som nævnt, stedse udvikler sin æstetik.\nI det hele taget er Nikopol-trilogien en serie, hvor man, på grund af det relativt lange interval mellem de enkelte albums, virkelig fornemmer den før omtalte forandring hos Bilal. De tre albums bliver bedre og bedre, og Lokkeduen (1986), det andet album, introducerer en nu ikonisk Bilal-karakter, nemlig Jill Bioskop, kvinden med det blå hår og de blå tårer.\nHun har sin egen historie, men vikles gennem Horus’ rænker ind i historien om Nikopol og Horus. Det er iøvrigt Lokkeduen, der danner det overordnede grundlag for Bilals film Immortal (2004), der har fået en meget blandet modtagelse, men som er interessant og seværdig alene som en filmisk oversættelse af Bilals grafiske univers.\nDet er især det sidste album, Ækvators Kulde (1992), der skinner igennem. Det er et intet mindre end brillant album, hvor Bilal kombinerer alt det, der gør ham til noget særligt som forfatter og tegner, og lader det gå op i en højere enhed. Tegningerne er virkeligt smukke, og universet er en skøn kombination af særdeles kreative og surreale indfald såvel som absurditeter, der er med at til skabe en helt speciel stemning.\nFra enkeltstående album til trilogi – til tetralogi\nDet stærke ved Nikopol-trilogien er, at de tre albums er meget forskellige og hver især har noget, der gør dem særlige. Desuden fungerer de også som historier set alene og i forhold til hele trilogien.\nBlandt rækken af selvstændige albums Bilal har produceret i årenes løb, skal særligt to fremhæves her. Nemlig de helt fantastiske grafiske romaner Sidste Halvleg (1987), skrevet af Patrick Chauvin, der ser tilbage fra fremtiden på fodboldsportens død, samt Le Sarcophage (2001), som Bilal lavede med sin gamle samarbejdspartner og mentor Pierre Christin. Et album der beskriver et fiktivt projekt, som halvt i sjov, halvt i alvor, beskriver etableringen af et Museum for Fremtiden i ruinerne af Tjernobyl.\nI 1998 udgives så albummet Erindringens Magt, der er første del af, hvad der i dag er blevet til Hatzfeld-tetralogien. Om det var meningen fra starten, at det skulle være en serie, kan der være delte meninger om, da det første album både kan tolkes som en selvstændig historie, der slutter ring om sig selv, og et album, der lader så mange tråde være uafklarede, at det godt kunne lægge op til efterfølgende afsnit.\nUnder alle omstændigheder var det meningen, da det blev klart, at der kom flere bind i serien, at historien skulle have været en trilogi. Bilal besluttede sig dog for, at han havde brug for et bind mere til at fortælle historien til ende.\nUanset hvad, skal det være sagt med det samme, at Erindringens Magt er et fantastisk album i sin egen ret. Det er historien om tre børn fra Sarajevo, gjort forældreløse af krigen i Bosnien i 1993. Historien fortælles, som Bilal har det for vane, fra en dystopisk fremtid, der er en blanding af nyt og gammelt, men det er ikke det samme univers, som Nikopol-trilogien udspiller sig i.\nHistorien om de tre forældreløse, Amir, Leyla og Nike, fortælles med Nike som den centrale hovedperson. Nike Hatzfeld, der siges at være opkaldt efter skoene af samme navn, samt den franske journalist, der afleverede ham på børnehjemmet i Sarajevo, hvor han kom til at ligge med de to andre, er velsignet med en usædvanlig og overmenneskelig hukommelse, der gør ham i stand til at huske sine allertidligste øjeblikke.\nSåledes starter historien med, at Nike erindrer dag 18 i sit liv og tænker tilbage på tiden i børnehjemmet, hvor han kan se stjernerne gennem et granathul i loftet. Som fortællingen skrider frem og tiden dermed går i albummet, skuer Nike stadigt længere og længere tilbage, indtil han ved fortællingens slutning endeligt magter at erindre sin egen fødsel.\nPå denne måde bliver rejsen tilbage i tiden en slags rammehistorie for fortællingen, hvor Nike i historiens nutid kastes ud i et bizart komplot, sat i værk af det magtfulde forbrydersyndikat/sekt Obscurantis Ordenen, der arbejder frem mod et mål om at udslette verdenshistorien, kulturen og videnskaben.\nHer passer Nike med den perfekte hukommelse naturligvis dårligt ind, men i virkeligheden handler det om en tilsyneladende utrolig og meget hemmelig opdagelse, som den forældreløse Leyla har gjort i Nefoud-ørkenen. Den tredje hovedperson, og ligeledes forældreløse, Amir indfanges sammen med sin kæreste Sacha af Obscurantis Ordenens brutale system, der i lejre hjernevasker mennesker for at lave dem om til de såkaldte Udrenserere, der skal effektuere Obscurantis Ordenens udslettelse af kultur, videnskab og historie.\nSåledes danser disse skæbner en slags danse macabre sammen, med Obscurantis Ordenens bizarre Dr. Warhole som dukkefører, der manipulerer og duplikerer mennesker efter forgodtbefindende. Således mødes personerne og alligevel ikke. Deres historier forløses, og alligevel ikke, i dette album, som nok er et af Bilals allerstærkeste. Gennemgående smukt og gribende, både i tegning og fortælling.\nLa Sarcophage – her fra den tyske udgave.\nI 2003, altså fem år efter Erindringens Magt, kom så efterfølgeren 32. december. Her følger vi de tre hovedpersoner efter Obscurantis Ordenens fald. Nike Hatzfeld inviteres af Leyla til at være vidne til det utrolige fund, hun har gjort i ørkenen, der kort omtales i Erindringens Magt, men før han kan nå så langt, indfanges han af den gale/geniale kunstner Holeraw, der er skurken Dr. Warholes kreation.\nDer er nemlig sådan, at hvor Erindringens Magt havde den ubehagelige idé om Obscurantis Ordenen og dens Tabula Rasa, der gav mindelser om fortidens totalitære ideologier og regimers forbrydelser, er “det onde” i 32. december reduceret til én skurk, nemlig Warhole/Holeraw.\nNike tilbageholdes af Warhole, der sender to duplikater af Nike ud til henholdsvis Leyla og fundet i ørkenen, samt til Amir og Sacha, der, mens de forsøger at komme sig over deres ubehagelige oplevelser i Obscurantis Ordenens klør, er på rejse i det krigshærgede Sibirien.\nÉn historie der er hugget over\nLeyla opdager ikke, at den Nike, der kommer til hende i Nefoud-ørkenen, er en dublet, og hun lader den således, sammen med ni af verdens overhoveder, blive vidne til det besynderlige sceneri, der er blevet fundet i en hule under ørkenen. Hvorefter Nike-dubletten forsvinder sammen med de ni andre vidner ved midnat den 31. december, så at sige den 32. december.\nEn plottråd der ikke skal afsløres mere om her, og som i øvrigt heller ikke, i løbet af Møde i Paris, kommer til sin afslutning eller afklaring. Hos Amir og Sacha lider dubletten imidlertid en anden skæbne, da Sacha opdager, at der er tale om et kunstigt væsen og skyder hovedet af den. Hvorefter de to genoptager det liv som lejesvende, de levede, før deres kontakt med Obscurantis Ordenen.\nDet er altså på denne, noget komplicerede, baggrund at historien om Nike, Leyla og Amir fortsætter i Møde i Paris. Det skal være sagt med det samme, at de to album, 32. december og Møde i Paris hænger meget tæt sammen og i høj grad føles som én historie, der er blevet for lang og er blevet hugget over i to dele.\nDet er noget der præger begge albums og ikke til det bedre. De føles nemlig begge to som en 2’er, eller sagt med andre ord; de forekommer begge to at skildre et slags længevarende intermezzo, hvor der stilles flere spørgsmål end der besvares, og hvor handlingen i bund og grund ikke udvikler sig afgørende.\nMøde i Paris indledes ved, at Warholes kunstnerdublet og perfektionering af sig selv, Holeraw, ønsker at overtage sin mesters plads og dermed tilsyneladende tilintetgør Warholes sidste jordiske tilstedeværelse, nemlig hans hoved. Imidlertid er den ægte Nike undsluppet sit fangenskab, og noget forpint og forvildet følger vi ham i hans søgen efter Leyla. Hvorfor og hvordan dette præcist foregår, kan imidlertid heller ikke nævnes her.\nI mellemtiden følges nemlig også Amir og Sacha, der åbenbart efter en tid som lejesoldater, sådan som vi forlod dem i 32. december, er kommet til at arbejde for forretningsmanden Branko Blitva og hans omrejsende multi-trosretnings-fodboldhold, der sejler omkring på Donau i et konverteret israelsk hangarskib – Amir som tredjemålmand og Sacha som sikkerhedsvagt.\nHer er stærke mindelser til Bilals Sidste Halvleg i form af den noget aparte udvikling, fodbolden har taget i det post-Obskurantiske Europa. Det er klassisk Bilal med et fantastisk og farverigt persongalleri og absurde optrin.\nLeyla plages imidlertid af Nikes – dvs. dublettens (hvad hun ikke ved) – forsvinden samt besynderlige drømme, hvori hun ser Nike tale til hende. Hun er taget tilbage til deres fælles fødeby Sarajevo, hvor hun tåger rundt, da hun kidnappes af personer, der undersøger hændelserne omkring fundet i ørkenen såvel som vidnernes forsvinden. Således får Leyla forklaringen på sine drømme i hvad, der skal vise sig at være endnu en surreel drejning af historien.\nHistorien kan ikke bære albummet\nDødskunstneren Holeraws nye look i ‘Møde i Paris’.\nAlbummet stopper næsten endnu mere brat end 32. december, og følelsen af at sidde med en kompliceret og ukomplet historie er desto større. Som nævnt præger følelsen af at være midt i en fortælling albummet meget, også mere end det foregående album. Det er i sidste ende utilfredsstillende læsning i forhold til historien, der er umulig at vurdere som fortælling alene på dette album, eller de foregående for den sags skyld.\nDerfor kan historien ikke alene bære Møde i Paris, og det er derfor andre ting, der må gøre albummet vellykket. Det er noget, der er kendetegnende for Bilal i det hele taget. De album, der har de bedste historier, den bedste dramaturgi om man vil, har næsten altid været skrevet af andre end ham selv. Bilals egne arbejder er, i tegning og ord, lyriske værker mere end prosa, og det er nærmere en styrke end en svaghed. Bilal er en skaber af fabler, hvilket det er en fordel at være klar over, når man går til hans værker.\nBranko Blitva foran sit hangarskib Ironfly.\nTegningerne er, som man forventer det hos Bilal, utroligt flotte og kan sådan set alene legitimere albummets eksistens. Der er dog ingen store nyskabelser hos Bilal i forhold til stilen i 32. december. Grafisk er Møde i Paris et utroligt lækkert album, hvor også Bilals efterhånden sædvanlige avisudklipssider er godt lavet i oversættelsen, selvom man må konstatere, at typografien halter i forhold til tegningerne.\nTekstens grafiske udtryk kommer til kort i forhold til det tegnede og virker til dels fremmed. Om det er noget, der også præger den originale franske udgave, er jeg ikke klar over. Ligeledes må man også konstatere, at det ikke klæder tegningerne, at talebobler og andre tekster, ikke er tekstet i hånden, som det f.eks. var tilfældet ved Erindringens Magt. Det er noget, man må tilskrive personlige præferencer, men man må også erkende, at de meget regelmæssige og rene tekster ikke passer sammen med Bilals meget løse, levende, og farverige tegninger. Det er dog ikke noget, der trækker voldsomt ned i helhedsindtrykket af et ellers utroligt velproduceret album.\nMesterlig brug af sproget\nDiset i højeste potens – Leyla går en tur i Beograd.\nMen hvor man ikke decideret kan nyde Møde i Paris for dens historie, så kan man til gengæld nyde den for Bilals brug af sproget. Hans finurlige, ofte udspekuleret poetiske billedsprog, og her menes altså både i tekst og tegning, samt den serie af forskellige tableauer og stemninger, kombinationen af billederne og teksten skaber.\nHele serien er i den forbindelse glimrende oversat fra fransk af Ole Steen Hansen. Bilal brillerer og viser sit enorme talent ved sin evne til at skabe billeder, der betyder noget, der fremkalder stemninger, både igennem sproget, såvel som tegninger. Hans streg er meget personlig og ofte meget ensartet i sin portrættering af især personer og omgivelserne, og jeg ser dette som en gradvis afsøgning, udvikling og forfinelse af Bilals måde at udtrykke sin kunst på.\nEn historie om identitet\nNike foran spejlet i Møde i Paris – bemærk den spejlvendte talebobbel: genialt.\nHatzfeld-tetralogien er en historie, der dybest set handler om identitet. Spørgsmålene som Bilal stiller men måske – måske ikke – besvarer handler om, hvad der sker med os som mennesker, når man tager vores fortid fra os, vores baggrund så at sige. Hvilke sår er det, krigen efterlader i os og i samfundet?\nHvad sker der, når vi mister vores ideologier, vores historie, ja hvad sker der, hvis selv vores kroppe ikke længere er vores egne, eller hvad hvis vores sanser tages fra os? Eller vores frie vilje? Som konsekvens af dette, hvad sker der så med vores moral? Kan den overhovedet siges endnu at eksistere, og er der i så fald overhovedet nogen grænser mellem kunst og mord?\nMåske søger Bilal endog at stille det noget universelle spørgsmål om, hvad der i det hele taget er menneskeligt i lyset af, hvad vi gør og har gjort. Postmoderne temaer, der kunne være taget ud af 80’ernes cyberpunk, men som ved Bilals hånd sættes i forbindelse med 90’ernes knuste Europa og bringes frem til vores årtis moralske og ideologiske kaos.\nEn varm anbefaling – både og\nJeg vil tøve med at anbefale Møde i Paris som et selvstændigt album, men vil varmt anbefale Hatzfeld-tetralogien, som serie, både for fans af Bilal, men også for alle andre, også uden at jeg endnu ved, hvordan det hele ender, og om Bilal formår at samle trådene, så det hele går op i en højere enhed.\nVi venter nemlig spændt på den formodentligt sidste akt, og i mellemtiden vil jeg i særdeleshed prise og anbefale Bilals forfatterskab som helhed. Der er et væld af smukke og interessante værker at tage fat på, så det er bare med at komme i gang.\nMøde I Paris er venligst stillet til rådighed af Carlsen Comics.\nUdgivet i nr. 13 | 13/11/2006\nJens Christian Hoff


Jordbærbod med ansigtsgenkendelse | Ingeniøren\nAf Kim Escherich 25. okt 2019 kl. 15:09 16\nI år 2024 går du en tur i København og får pludselig en ekstraordinær lyst til at ryge en politisk ukorrekt cigaret. Du går ind i den lokale kiosk og køber en pakke - formedelst 175 kr. - fra det skjulte lager under disken og du betaler naturligvis med kontanter. Du er jo en bevidst borger, uddannet i digitalt selvforsvar, så du ved ganske udemærket at det i lige præcis i denne situation er absolut bedst at betale med kontanter - og heldigvis er beløbet jo under de 200 kr. som gør, at man kan betale kontant i stedet for at bruge de påkrævede ApplePay, GoogleWallet eller Libra som jo alle er integreret med det statslige digitale pengesystem. Og så undgår du jo også irriterende diskussioner med selskabet hvor du har din sundhedsforsikring da du ved, at de jo deler data med den statslige sundhedsovervågning.\nDu finder en mørk og smal smøge et mørkt sted og uden at nogen opdager det, tænder du en cigaret som du nyder for en stund. Du bemærker en svag summen, men tænker at det jo nok bare er en af de mange nye 6G antenner som sidder med 20 meters mellemrum. Sikken en fred og uforstyrrethed, men brug af halvulovlige euforisende midler har jo ofte både en god, og en dårlig virkning, så du mærker en stigende hovedpine og egentlig også en vis utilpashed. Måske en hovedpinepille vil kunne tage noget af smerten? Så videre til apoteket.\nDu går ned til din vintage-automobil, en af de sidste tilbage drevet på fossilbrændstof til 79 kr pr. liter (men hvilken fornøjelse at høre en ottecylindret motor!), sætter dig ind og kører de få kilometre til nærmeste apotek. Parkerer bilen på den anden side af gaden; ikke den mest perfekte parkering, men det er jo kun en hurtigt overstået standsning så det går nok. Går over i fodgængerovergangen og bemærker ud af øjenkrogen at der måske nok var lige lovlig rødt, men på den anden side var der jo ingen trafik. Så det går nok.\nInde på apoteket kommer du hurtigt til. Beder om en pakke kodimagnyl, og ekspedienten kigger spørgende på dig. “Er du sikker på, at du ikke har behov for noget andet også? Hvad med dit forhøjede blodtryk og den depressionslignende tilstand du er på vej ind i. Skal vi kontakte din læge? ”. Du undrer dig over spørgsmålet. Hvordan kan hun vide noget som du ikke engang har oplyst til sundhedsforsikringen? Nå, det er en digital verden. Du tager dine piller i den to-pak du har lov til at købe uden recept efter selvmordsbølgen forrige år, går tilbage til bilen og kører hjem.\nDu låser dig ind i lejligheden ved hjælp af den nye, smarte “Ring” ringeklokke fra Amazon som kan genkende dit ansigt og automatisk låse døren op. Kanon smart. Så slipper man for at rende rundt med alle de nøgler som man skulle i fortiden. Du går ud på badeværelset og kigger dig i det nye spejl du lige har fået installeret. Det er et smart home-sundhedsspejl som analyserer din hud, mikrorynker og ansigtsfarve og kan fortælle om dit kardiovaskulære system er velfungerende. Du har fået det af forsikringsselskabet - en god deal hvor du fik en klækkelig rabat mod at spejlet afleverer data til diagnostiske formål. Hvad det så end betyder. Du har dog slået Lad-Google-gøre-mig-sundere-med-data-funktionen fra, da du jo stadig foretrækker en vis form for privatliv. Det er jo også en slags rettighed.\nDu tjekker din Apple-borgerterminal. Den hjælper dig til at leve et bedre liv ved hele tiden at nudge dig til at tage de rigtige beslutninger. Om hvad du spiser, hvad du ser på din vægskærm i lejligheden og hvordan lader du dig transportere rundt i byen (selvom bilen jo er en torn i øjet på algoritmerne). Og det fede er, at man kan optjene bonuspoints og få batches som man kan sætte på sin Facebook-profil. Facebook viser dog en irriterende og noget insisterende reklame for det nye Komtilbageigenoxin naturlægemiddel, baseret på prikbladet perikon og johannesurt. Du synes ellers ikke at du har skrevet nogen opdatering om, at du er deprimeret, men der er jo så meget.\nMen måske det er den sundhedspakke “Algoritmisk Tillid og Sundhed” som Tesfaye SV-regeringen indførte i 2022 i samarbejde med Amazon. En smuk tanke, men til tider lidt irriterende hele tiden at blive nudget til at leve et bedre liv. Du tænker dog at det nok er OK, da der jo er andre, der har det langt værre end dig. Og så kan du jo bare vælge at ignorere de mange beskeder; vi skal jo respektere, at vi allesammen gerne vil have det bedre. Og du har jo ikke noget at skjule.\nDu bemærker at der ligger nogle beskeder til dig. Den første er fra forsikringsselskabet. De skriver, at en af kommunens overvågningsdroner har set dig ryge en cigaret i en smøge i byen og advarer dig om, at hvis adfærd af den art fortsætter, vil der blive trukket i dine loyalitetspoint. Du tænker at det jo forsåvidt er OK, da det jo er farligt at ryge. Så du må skjule dig bedre næste gang. Den næste er fra Politiet og er en automatisk udskrevet bøde for ulovlig standsning. De skriver at bilen er identificeret med et af de mange ANPG-kameraer som jo er på alle gader og at et overvågningskamera har identificeret mig, ved hjælp af den nye og forbedrede Rekognition-algoritme som kommunen lige har købt af Amazon. Bøden er på 5.000 kr. og en betinget frakendelse af adgang til Netflix. Da bøden er algoritmisk udskrevet, kan man ikke klage over afgørelsen. Damd, det var ikke så smart. Du åbner den næste som også er fra Politiet. Det er en bøde for overtrædelse af færdselsloven, så du er åbenbart blevet set af et af kameraerne da du gik over for rødt og de har også identificeret dig via Rekognition-algoritmen. Den kan man heller ikke klage over; det er jo en algoritme-beslutning. Det var nogle dyre hovedpinepiller.\nSikke en dag. Borgerterminalen ringer og du ser ansigtet på en kvindelig robotrådgiver - et kunstigt menneske, men til gengæld meget hjælpsom og ofte med masser af tid til at snakke. Men kommunen har jo også ansat 1/4 million robotmedabejdere så der er masser af varme hjerner til at tale med borgerne. Hun fortæller dig at kommunen er bekymrede. De har set at du er begyndt at ryge, men for at gøre det endnu værre, har femfaktor-identifikations-algoritmerne fra Google’s ansigtsgenkendelsesbibliotek identificeret at du har udfordinger omkring ekstraversion og neuroticisme. Du forklarer at det nok skyldes at du som stærkt sporadisk ryger jo faktisk blev ret dårlig af rygningen, hvilket naturligvis har påvirket analysen fra de kameraer der har set dig og gennemført sentiment-analysen baseret på dit ansigtsudtryk. Hun virker skeptisk og ser ud som om, hun tænker sig om, men ret stålfast siger hun at for at du kan bibeholde din status hos forsikringsselskabet og i det centrale sundhedsregister, skal du vaske dine hænder mens du kigger ind i spejlet fire gange om dagen de næste otte uger. På den måde, kan du bevise overfor forsikringsselskabet at du har reelle og positive hensigter om gerne at ville leve et sundere liv. Du siger ja, og afbryder forbindelsen. Der kommer sjældent noget godt ud af, at diskutere med en robot.\nDu tænker på en film du så for en del år siden. Den hed Surrogates og havde Bruce Willis i hovedrollen. Historien var, at ingen nogensinde forlod deres hjem og i stedet levede i en virtual reality-verden hvor alle var unge, smukke, tjekkede og ikke gjorde noget galt. Så man kunne godt blive grim, gammel og leve et usundt liv, men der var aldrig nogen der ville opdage det. De så jo kun den virtuelle, unge, smukkede og tjekkede udgave. Tænk, det kunne være fedt.\nOg tænk også hvis man kunne slette en dags oplevelser. Det kunne du godt have brugt i dag.\nDa jeg forleden så Berlingskes artikel “Københavns Politi: Vi vil gerne bruge ansigtsgenkendelse på borgerne”, må jeg erkende, at jeg fik kaffen galt i halsen. Egentlig ikke fordi jeg blev overrasket; disse teknologier anvendes jo i vidt omfang allerede rundt omkring i verden, så hvorfor ikke begynde at tale om, at vi i verdens (vistnok) mest digitaliserede land naturligvis vil kunne bruge algoritmer til at skabe større sikkerhed og tillid til hinanden.\nArtiklen kom lige i halen på offentliggørelsen af Regeringens trygheds og sikkerhedspakke ““Tryghed og sikkerhed i det offentlige rum”” som jo netop taler om i vidt omfang at skabe mere tryghed gennem overvågning, så mon ikke Københavns Politi har fået en opringning fra ministeriet og er blevet bedt om, at gå i pressen og tale om de videre konsekvenser. Sikkerhedspakken indeholder nemlig ikke ansigtsgenkendelse, men det er jo et naturligt næste skridt, så hvorfor ikke få en repræsentant for den udøvende magt til at tale om, hvor vigtigt det er med mere tryghed. Så er vi jo ligesom forberedt.\nMen det fik mig til lige at tage beskrivelsen sikkerhedspakken op af skuffen igen for lige at tjekke om ansigtsgenkendelse er et næste, naturligt skrift - så lad os lige dvæle et øjeblik ved den. Pakken indeholder tre hovedområder: “Øget overvågning”, “Styrkelse af Politiets efterforskningsredskaber og muligheder” samt “Forstærkelse indsats mod eksplosivstoffer”. Vi har jo mest hørt på diskussionen om 300 flere overvågningskameraer - hvilket vel er en vækst på få promille i forhold til det antal kameraer som allerede findes - men pakken indeholder også en række ret markante ændringer i forhold til, hvad vi er vant til.\nÉn er naturligvis at offentlige bygninger og kommuner skal have udvidet adgang til at installere TV-overvågning, men der foretages faktisk også et ikke uvæsentligt indgreb i den private TV-overvågning - eller en udvidelse hvis man ser det på den måde. Her bliver vi nemlig allesammen til et værktøj i samfundets overvågning af borgerne. Så eksempelvis butikker får mulighed for, at udvide TV-overvågningen til at dække arealer uden for de få meter fra butikken som er lovligt i dag, der gives mulighed for at erhvervsdrivende kan foretage massiv TV-overvågning, Politiet kan i særlige tilfælde give private tilladelse til at overvåge områder anvendt til almindelig færdsel og endelig kan private, hvis der er indgivet en politianmeldelse, få lov til at opbevare optagelser i længere tid end det er muligt i dag.\nHvis vi nu parrer det med kravet om at “alle skal registrere deres overvågningskameraer”, ender vi faktisk med et ret omfattende overvågningssystem. Rigspolitiet siger godt nok til Version2 at der ikke er tale om at man ikke vil have adgang som et direkte videofeed, men at ““…hvis politiet ønsker at se optagelser fra kameraer i registret, skal de rette henvendelse til ejerne og bede om at få udleveret optagelserne”. I praksis betyder dette vel at Politiets rådighed over TV-kameraer udvides fra ikke voldsomt mange til tusindevis. Som udgangspunkt de 16.000 private kameraer som i dag - ad frivillighedens vej - er registreret i systemet POLCAM. Spørgsmålet er hvor lang vej der er fra registrering af metadata, til adgang til et direkte videofeed, til ansigtsgenkendelse…?\nIdeen med at inddrage private i et statsligt overvågningssystem er bestemt set før i den vestlige verden og er tilsyneladende en stigende tendens. I USA har det Amazon-ejede selskab Ring, der laver intelligente og kameraudstyrede dørklokker, “indgået et samarbejde med 400 politiorganisationer” hvilket giver politiet direkte adgang til at kigge med på overvågningen. Alene kombinationen af Amazon (der jo massivt bruger overvågning andre steder, fx i deres supermarkeder) og statslig overvågning burde give en del bekymringer, men det lader ikke til at bekymre amerikansk politi. I flere byer forærer politiet tilmed Ring-dørklokker gratis til borgerne for at få udbygget overvågningssystemet. Ring siger at de ikke bruger ansigtsgenkendelse i deres dørklokker, men alligevel har de ansat en “Head Of Facial Recognition Research”. Så gad vide, hvor længe det varer. Kombinationen af kameraer og ansigtsgenkendelse vil jo medføre en ikke uvæsentlig mulighed for at se, hvem der begår kriminalitet så en dag vil det være slut med at “gøre skade på andres biler” og slippe godt fra det.\nEt andet emne i sikkerhedspakken er de allestedsnærværende ANPG-kameraer (automatisk nummerpladegenkendelse). Over de seneste år har Politiet fået indført et relativt finmasket og stadigt voksende “netværk af ANPG-kameraer”, som har til formål at læse din nummerplade når du kører på offentlig vej. Så når jeg kører fra København mod IBM’s kontor i Brøndby, og på Roskildevej passerer forbi Damhussøen, bliver min nummerplade læst af systemet. Hvis jeg ikke er eftersøgt får Politiet i “henhold til deres egen beskrivelse” ikke en notifikation og mine data gemmes kun i 24 timer i den såkaldte no-hit-del af systemet.\nDe 24 timer går igen i sikkerhedspakken hvor der tales om at udvide fristen for at slette informationer til 60 dage. Med andre ord, alle de som IKKE er på Politiets hotliste over eftersøgte eller andre formastelige, vil fremover få opbevaret bevægelsesdata i to måneder. Det er altså dig, mig og alle de andre som overhovedet intet kriminelt har gjort.\nMen OK, hvis man ikke har noget at skjule, eller…?\nSom Edward Snowdon sagde “Arguing that you don't care about the right to privacy because you have nothing to hide is no different than saying you don't care about free speech because you have nothing to say.”\nSom det ser ud lige nu, har ønsket om at undgå ansigtsgenkendelsen på det længere sigt, ret svære vilkår. Godt nok er regeringen ikke lige umiddelbart “nogen planer om at tillade ansigtsgenkendelse”, men er alligevel ikke helt principielt klare i spyttet. V og DF går klart ind for at give Politiet disse muligheder, mens Alternativet, Enhedslisten og LA er lodret imod.\nMen det er spørgsmålet om vi er på vej ud på en glidebane. Hvad der for få år siden, virkede umuligt og urealistisk, er i dag efterhånden blevet dagligdag og større initiativer som styrker overvågningen, kan indføres uden større offentlig debat. ANPG som et eksempel. Og ofte sker det med en argumentation om at vi kan bruge teknologi til at skabe mere tryghed og sikkerhed.\nI landene omkring os rykker tingene i en bekymrende retning. I Sverige har Datainspektionen - den svenske pendent til Datatilsynet - givet Politiet lov til at bruge ansigtsgenkendelse med følgende forudsætning ““Datainspektionen bedömer att polisens tänkta användning av ansiktsigenkänning är laglig men uppmanar polisen att slå fast hur länge uppgifterna från ansiktsigenkänningen får sparas.””. Så i Sverige handlinger bekymringerne åbenbart mere om opbevaring af data end det potentielle kulturelle og demokratiske værdiskred ved at bruge disse teknologier.\nI Serbien ser vi at kinesisk overvågningsteknologi med ansigtsgenkendelse har en “særdeles undertrykkende virkning på demonstrationer” og oprør; en tendens der breder sig til en del lande.\nOg selv i Danmark tog vi hul på udviklingen da Datatilsynet gav Brøndbyernes I.F. Fodbold ”tilladelse til at bruge ansigtsgenkendelse” ved indgang til Brøndby Stadion.\nDer er dog også en del modstand forskellige steder i verden. I Hong Kong er demonstranterne vel viden om at de bliver overvågede og tager forholdsregler og der er ved at opstå en “alternativ modeindistri med tøj, specielt designet til at undgå overvågning”. I San Fransisco har bystyret “forbudt ansigtsgenkendelse” og i Barcelona har man indført et mere generelt forbud om, at byen ikke ønsker leverandører som baserer sig på de overvågningskapitalistiske forretningsmodeller, dvs. GAFA’erne.\nSå det hele virker lidt tumultarisk for øjeblikket. Det er jo meget oplagt at starte en lang og kompleks diskussion om videoverågning i det hele taget virker og det er der lavet “undersøgelser om” som viser at det ofte har en præventiv effekt men lige så ofte ikke har en større virkning. Det er med andre ord, ikke et vidundermiddel.\nOg Kina har jo også i sin rolle af verdens største eksperimentarium for brug af overvågningsteknologi vist, at det er muligt at styre, kontrollere og forme tanker og adfærd hos befolkningen. Lige i overkanten i forhold til vores demokratiske tænkning i vesten. Så det er jo nok ikke Kina-modellen vi ønsker?\nNogen vil også indvende, at vi jo allerede er masseovervågede. Vi har telefoner styret af Apple og Google, Facebook kender vores sjæl bedre end os selv og Amazon er ved at overtage hele industrier for øjnene af os - alle baseret på modeller som bruger overvågnings- og persondata som benzin til en nærmest uendelig vækst.\nMen for mig er der en væsentlig forskel på Københavns Politi’s hede overvågningsdrømme og den overvågningskapitalistiske verden som omgiver os. Forskellen ligger i, at vi kan sige nej til GAFA’erne. Det er måske svært, gør livet noget mere bøvlet og vi vil måske føle, at vi er gået off the grid og har forladt samfundet hvilket repræsenterer en smerte i sig selv. Men vi overlever.\nNår kameraerne er monteret overalt i byrummet, Politiet har fået adgang til de mere end 16.000 private kameraer og dronerne summer over hovederne på os - alt understøttet af ansigtsgenkendelse, kan vi nemlig ikke sige nej. Og vi er måske på en glidebane som er så glat, at det er svært at stoppe en accelererende bevægelse.\nDerfor skal vi stoppe. Lige nu. Og tage diskussionen om, hvilket samfund vi gerne vil have. Og det er ikke en teknisk-bureaukratisk-økonomisk diskussion, men en snak om demokrati, kultur og hvilket samfund vi gerne ser i fremtiden. Det kan være at vi skal være som Kina. Personligt ville jeg flygte, men det er et reelt politisk valg vi har.\nDet er bare vigtigt, at vi forstår hvor kritisk denne beslutning er. DR lavede tidligere på måneden en afstemning som en del af artiklen “”Støttepartier undrer sig over S-forslag om øget overvågning: Hvad blev der af tilliden? hvor man spørger om myndighederne skal have bedre muligheder for at overvåge borgerne. I skrivende stund har ca 3600 stemt, 49% siger ja, 47% siger nej og kun 4% mener, at vi skal lade politikerne beslutte det.\nOm de 4% handler om megen begrænset tillid til politikernes evne til at diskutere vores fælles fremtid er svært at sige, men det virker unægtelig lidt skævt. Og gad vide, om de 49% som siger ja, er dem som “ikke har noget at skjule”.\nVi har stolte traditioner fra vores kultur, højskolebevægelsen og meget mere, som burde styrke os på nej-siden i denne diskussion og som burde sikre en fornuftig demokratisk tankegang. Vi skal nemlig forstå, at vi ikke skal være som Kina og vi skal på inden måde lade politi eller politikere trække os i en forkert retning.\nI Mette Frederiksens tale ved Folketingets åbning talte hun om jordbærboden som på grund af tidens tilstand og frygten for tømt pengekasse, er blevet udstyret med videoovervågning. Tag nu eksemplet videre og forestil dig at du en dag bliver ringet op af politiet fordi du har stjålet penge fra det uskyldige pensionist-ægtepar som ejer jordbærboden. De er meget påståelige og sikre i deres sag da de har adgang til videoovervågningen og ansigtsgenkendelsen klart har identificeret at du er tyven. Du påpeger at teknologien altså ikke er helt sikker og blandt andet fejlagtigt har “identificeret mere end en tredjedel af det amerikanske senat som værende kriminelle“, men det er altid en svær diskussion når der er en algoritme med ved bordet.\nSå stop, tænk og lad os diskutere hvilket samfund vi vil have: Et overvågningsfascistisk Kina eller vores eget. Jeg ved godt, hvad jeg ville vælge.\nSynes du i øvrigt at eksemplerne i den lille indledende historie virker urealistiske. Google tog patent på spejlet i 2018, forskere fra University of Toronto publicerede for nylig en algoritme som, baseret på en selfie-video, kan måle dit blodtryk, industrien omkring aflæsning af følelser via ansigts-analysealgoritmer har efterhånden nået 25 milliarder dollar og historien om overvågningskapitalismen kender du sikkert allerede.\nOg hvis du gerne vil se virkelighedens eksperimentarium, herunder hvad der sker når man går over for rødt - eller skal have toiletpapir på et offentligt toilet, kan du kigge med her:\nEmner : EtikOffentlig itOvervågning\n#1 René Fléron 25. oktober 2019 - 17:55 Blogger\nDemokrati og fri tænkning er en gave\nMan kan engang imellem komme i tvivl om hvor meget historie landets ledelse har haft. Det har faktisk krævet en del blod, sved og tårer at nå til det demokratiske samfund vi nyder godt af idag. Vi skylder os selv og hinanden at passe på det.\nJeg plejer at modgå det fjollede "Jeg har ikke noget at skjule" med: "Det har du muligvis ikke, men det har DTU." Det kan sagtens udvides med: "Det har Danmark i øvrigt også."\n#2 Lars Jacobsen 25. oktober 2019 - 18:19\nJeg havde ikke ventet sådan\nJeg havde ikke ventet sådan et indlæg fra dig Kim. Som den "teknologifreak" du er ;-) Men du rammer spot on, og det er netop denne glidebane mange slet ikke kan se. For de er jo bare glade for at have en smartphone, alexis, et dørkamera osv osv. Jeg plejer at være optimist, men jeg tror vi her kæmper forgæves siden det endnu ikke er lykkedes os at overbevise vores politiker om hvilken vej det vi er på vej imod. Og tænker her også på den seneste pakke med fradømmelse af statsborgerskab uden rettergan. Hvad fa.... er det for en bananrepoblik Danmark efterhånden er blevet. Nå glæder mig til at følge responsen og de mange indlæg der må komme her.\n#3 Allan Olesen 25. oktober 2019 - 18:38\nJeg har ikke set den omtalte artikel i Berlingske. Men jeg har set denne artikel på TV2.dk, og der kunne jeg også have fået kaffen galt i halsen: https://nyheder.tv2.dk/samfund/2019-10-24-...\nDet interessante er, at artiklen udelukkende beskæftiger sig med, om teknologien virker.\nDe etiske og retssikkerhedsmæssige perspektiver har journalisten ikke fundet det værd at beskæftige sig med. Skræmmende.\n#4 Carsten Madsen 27. oktober 2019 - 10:26\nTak for et velskrevet og\nTak for et velskrevet og super relevant blog indlæg. Tror desværre at mennesket som flokdyr først indser problemerne når det står i lort til halsen (pardon my french) og det er for sent at ændre. På samme måde som f.eks. menneskeskabte økologiske katastrofer. Det enkelte menneske kan nok se at det er en glidebane men flokken/samfundet ændrer ikke kurs når det er for sent. Eksempel på menneskabt økologisk katastrofe fra Påskeøen: https://www.weekendavisen.dk/2019-3/ideer/...\n#5 Kjeld Flarup Christensen 28. oktober 2019 - 12:19\nJeg er ikke længere god til genanvendelse af plast\nHer er lille eksempel som netop er blevet til dansk lov.\nTidligere var jeg god til at sætte en fod på juice flaskerne, og trampe dem flade, så de ikke fyldte så meget i plast containeren. For jeg var nemlig miljøbevidst.\nNu stiller jeg flaskerne i garagen og indkasserer pant pengene, ikke længere drevet at miljøbevidsthed, men af pengebegær.\nPolitikerne fjerner stille og roligt vores gode moral, ved at fratage os muligheden for at vælge det forkerte.\n#6 Kim Escherich 28. oktober 2019 - 12:45 Blogger\nRe: Jeg havde ikke ventet sådan\nJeg havde ikke ventet sådan et indlæg fra dig Kim. Som den "teknologifreak" du er ;-)\nAdel forpligter ?Nej, der er faktisk en grund til, at mine foredrag om digitaisering, AI og etik ofte starter med nedenstående billede. Problemet er jo at når teknologi bliver altomfattende er den jo også et værktøj for magthavere og andre og bliver i realiteten blot et værktøj til at udfolde de syv dødssynder. Det er vi nødt til at tale om....\n#7 Morten Kristiansen 28. oktober 2019 - 19:03\n"Der ligger også tre e-mails med afslag på din jobansøgning. Det er efterhånden blevet pisse-svært at slippe igennem nåleøjet efter arbejdsgiverne er begyndt at alliere sig med firmaer der screener ansøgere for tidligere ytringer eller handlinger der kan sætte firmaet i et dårligt lys.\nRegeringen har godt nok forbudt det ved lov, men siden de opererer fra udlandet lav de være ligeglade. Politikerne skal helt sikkert ikke have noget af et opgør. Sidst det skete dukkede der en gammel Facebook opdatering frem hvor han - en midaldrende hvis mand - havde kritiseret korruptionen på Vestbredden.\nEn aggressiv horde af antiracister havde brugt app'en WhoShopsWhere til at boykotte og forrette hærværk mod de forretninger der lod ham handle. Til sidst have han ikke kunne købe et par snørrebånd. Der var ikke til at sige om hans post til Facebook havde været ægte, men efter det var der ingen politikere der ville vove pelsens.\nDer er heldigvis ikke helt ad H til. Screening firmaerne tilbyder ofte at glemme din fortid mod betaling. Alle de seriøse firmaer har også en pakke du kan købe hvor alt din kommunikation bliver screenet af en AI for alt der kan være kontroversielt."\n#8 Hans Henrik Hansen 28. oktober 2019 - 19:16\nRe: Dagen derpå\nen midaldrende hvis mand\n-? hvid mand? ;)\n#9 Kim Escherich 29. oktober 2019 - 10:02 Blogger\nJa, eller endnu værre: Når jobsøgningen bliver overtaget af robotter der uden menneskelig indblanden vurderer dig på sentiment-analytics: https://www.hirevue.com/ -- den er svær at løbe fra.\nOg sætter hele diskussionen om ansigtsgenkendelse i et anderledes perspektiv. Det er nemlig ikke blot bare det, at kunne identificere os, men også en udfordring når maskinerne kan læse vores følelser og, til dels, tanker.\n#10 Kim Escherich 29. oktober 2019 - 10:03 Blogger\nEn af mine klassiske tastefejl ?Men så bliver jeg heller ikke fanget af bots som leder efter eksempler på kulturel appropriation eller whitefacing.\n#11 Hans Henrik Hansen 29. oktober 2019 - 10:15\nEn af mine klassiske tastefejl\n- er du da = Morten Kristiansen, hvis kommentar jeg citerede??\n#12 Søren Hetland Basse 29. oktober 2019 - 11:06\nDen menneskelige faktor. Historien viser at såvel gode som dårlige intensioner er underlagt samfundets økonomiske og sociale tilstand. I et ubalanceret samfund er der naturligvis mulighed for at påvirke udviklingen i den ene eller den modsatte retning, men det der virkelig batter positivt er at udvikle mod et så lige og harmonisk samfund som mulig. Jo mere lige og harmonisk et samfund er, jo mere er borgerne selv motiverede for at holde justits og orden og så er der ikke så meget brug for kæppe metoder i form af overvågning. At et lige samfund også er det mest konkurrencedygtige vidner det danske samfund i al beskedenhed om, selv om det i øjeblikket går den gale vej, fordi man ikke har forstået og accepteret krisens virkelige årsag, eller muligheden for reelt at vende udviklingen. Der er efter min mening behov for en debat om dette. https://videnskabeligindsigt.blogspot.com/... Læg venligst mærke til udgivelsesdatoen!\n#13 Hans Henrik Hansen 29. oktober 2019 - 11:19\nRe: Den menneskelige faktor.\nJo mere lige og harmonisk et samfund er, jo mere er borgerne selv motiverede for at holde justits og orden og så er der ikke så meget brug for kæppe metoder i form af overvågning\n- absolut...og bestemt heller ingen ny erkendelse!:\nMed lov skal land bygges, men ville enhver nøjes med sit eget og lade andre nyde samme ret, da behøvede man ikke nogen lov. Men ingen lov er jævngod at følge som sandheden, men hvor man er i tvivl om, hvad der er sandhed, der skal loven vise sandheden. Var der ikke lov i landet, da havde den mest, som kunne tilegne sig mest. Derfor skal loven gøres efter alles tarv, at retsindige og fredsommelige og sagesløse kan nyde deres fred, og uretfærdige og onde kan ræddes for det, der er skrevet i loven, og derfor ikke tør fuldbyrde den ondskab, som de har i sinde. Det er også rigtigt, dersom nogen ikke af frygt for Gud og kærlighed til retten kan lokkes til det gode, at frygten for øvrigheden og landets straffelov da kan hindre dem i at gøre ilde og straffe dem, hvis de gør det...\nVi...ise ord fra en længst svunden (for)tid! :)\n#14 Kjeld Flarup Christensen 29. oktober 2019 - 12:52\nDet smarte ved disse robotter er at ingen kender den interne algoritme de selv har opfundet. Og da det er en robot kan man ikke beskylde den for at være hverken racist eller kulturradikal, selvom den sikkert vil være begge dele på samme tid.\n#15 Kim Escherich 29. oktober 2019 - 14:00 Blogger\ner du da = Morten Kristiansen, hvis kommentar jeg citerede??\n?Nej, men det kunne sagtens have været mig - hvilket jeg antog...\n#16 Torben Mogensen 30. oktober 2019 - 10:53\nAh, ja, Hieronymus Bosch. Jeg så originalbilledet da jeg var i Madrid denne sommer (og også "Lystens have" af samme maler).


Det Danske Filminstitut dropper optælling af filmfolk med anden etnisk baggrund - Kulturmonitor\nDFI-direktør Claus Ladegaard. Foto: PR\nPå baggrund af den nye rapport ‘Grænseoverskridende Adfærd’ om problemerne med diskrimination og krænkelser i film- og teaterbranchen, kom direktør for Det Danske Filminstitut, Claus Ladegaard, for nylig med en opsigtsvækkende melding. Ifølge direktøren var det planen, at danske filmproducenter fremover skulle registrere og optælle ansatte med anden etnisk herkomst end dansk, hvis de gjorde sig forhåbninger om at få økonomisk støtte.\n“Jeg tør ikke på stående fod sige, hvornår det sker. Det skal vi tale med branchens organisationer om. Vi udelod det i første omgang, fordi det omkring etnicitet forholder sig sådan, at noget kan ses, og andet ikke kan,” sagde Claus Ladegaard til Politiken.\nMen de samtaler bliver ikke til noget, for nu er planerne blevet droppet igen. Det oplyser Claus Ladegaard over for Kristeligt Dagblad.\nIfølge direktøren er det de såkaldte GDPR-regler, der blandt andet er forklaringen på, at man ikke vil opstille de planlagte mål, som ellers var en af de 13 anbefalinger, som ‘Grænseoverskridende Adfærd’-rapporten ellers påpegede som en mulighed for at komme skævhederne til livs.\nIfølge lektor Ayo Næsborg-Andersen, Juridisk Institut, Syddansk Universitet, der er ekspert i GDPR-reglerne, som har til formål at beskytte persondata, må en arbejdsgiver ikke spørge til en ny medarbejders etniske forhold, ligesom han eller hun ikke må spørge til tro, politisk overbevisning, seksuel orientering og lignende.\nayo næsborg-andersen, claus ladegaard, det danske filminstitut, dfi, gdpr, grænseoverskridende adfærd, krænkelser, syddansk universitet\n“Intet har tydet på problemer” ifølge Aros’ bestyrelsesformand – men fem tidligere henvendelser om krænkelser siger noget andet\n1. juli 2021, 10:21


Nordjyske campingpladser bugner af norske turister | TV2 Nord\nNordjyske campingpladser bugner af norske turister Foto: Torben Lykke Larsen\n21. jul 2018, kl. 16:06\nUdenlandske gæster strømmer til danske campingpladser, og campingpladserne har haft 10 procent flere overnatninger end i maj 2017. Det er tyskere, hollændere, nordmænd og svenskerne, der strømmer til, oplyser brancheorganisationen Outdoor-Camping-Ferie-Fritid (OCFF).\nHer i Nordjylland er det især gæster fra Norge og Tyskland, der driver fremgangen.\nSmilene er da også vendt tilbage på Hedebo Camping i Sæby, der har været drevet af familien Christensen i over 50 år. Den rummer godt 600 pladser og 16 hytter og drives nu af Eric Christensen.\nPladsen har oplevet en fremgang i overnatningerne på 12 procent i 2018 i forhold til 2017.\n- Når de kommunale pladser på de forskellige havne bliver fyldt op af autocampere, ringer de og skynder sig at få en plads på campingpladsen. Og i cafeen og hos købmandsforretningen, der begge har forpagtere, går det forrygende. Her er der omsætningsstigninger på henholdsvis 40 og 60 procent, lyder det fra Sæby.\nStigningen er især drevet af udenlandske gæster, men der har også været 6,1 procent flere danskere. Og i cafeerne og butikkerne på campingpladserne ses der omsætningsstigninger på 40 til 68 procent, oplyser organisationen OCFF, der samler alle kommercielle aktører i branchen, heriblandt 450 campingpladser.\nDer var 1,3 mio. campingovernatninger i maj fordelt således på nationalitet\n* 1.028.804 danskere\n* 206.358 tyskere\n* 23.288 hollændere\n* 15.559 nordmænd\n* 15.526 svenskere\nKilde: Outdoor-Camping-Ferie-Fritid (OCFF)\nLæs også Campister gør op med dovne fordomme - starter dagen med fælles motion


B&B Casapisani i Loro Piceno til Bedste Pris-garanti | Agoda.com\nLoro Piceno Pensionater\nContrada Cremone Gabbette, 58, Loro Piceno, Loro Piceno, Italien, 62020 - Fantastisk placering - Se på kort\nDeluxe Dobbeltværelse med altan - have\nMere om B&B Casapisani\nUanset om du er turist eller forretningsrejsende, så er B&B Casapisani et fantastisk overnatningsvalg, når du skal besøge Loro. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nNyd et væld af uforlignelige servicetilbud og bekvemmeligheder på dette hotel i Loro. Hotellet tilbyder familieværelse, grillfaciliteter, vaskeri, bibliotek, rygeområde for at sikre, at gæsterne nyder deres komfortable ophold så meget som muligt.\nNyd værelsesfaciliteter i høj kvalitet under dit ophold. Nogle værelser indeholder boblebadekar, opvarmning, skrivebord, altan/terrasse, ventilator, der er med til at hjælpe gæster med at få ny energi efter en lang dag. Hotellet tilbyder et fremragende udvalg af rekreative faciliteter, som boblebad, solarium, have. Med sit tilbud om et afslappende og problemfrit ophold hver gang er B&B Casapisani det kloge valg for rejsende til Loro.


Foreninger - Glostrup Kommune\nTil forsiden > For borgere > Fritid og kultur > Foreninger\nI Glostrup er der mere end 100 forskellige foreninger med en mangfoldighed af tilbud. Til højre kan du finde en række oplysninger til foreningerne. Du kan desuden læse mere om, hvordan man bliver godkendt som forening.\nEn stor del af fritidstilbudene i Glostrup Kommune tilbydes i frivillige foreninger og oplysningsforbund. Glostrup Kommune støtter op omkring disse tilbud med lokaler og tilskud. Her på hjemmesiden kan du læse mere om tilskud til foreninger. Foreningsnyt\nCenter for Kultur og Idræt udsender flere gange årligt nyhedsbrevet Foreningsnyt med nyt til foreningerne. Nyhedsbrevet udsendes elektronisk til de foreninger, der har en e-mailadresse. Der sendes et udskrift med posten, til de der ikke har. Her kan du læse seneste udgave af Foreningsnyt. Foreningens formand tilmeldes automatisk til foreningsnyt. Derfor skal I huske at give os besked, hvis I skifter formand eller får ny mailadresse. Opdateret 28. september 2011\nAfregningsskema og årsberetninger\nNEM ID til foreninger


På tilbud! Retraktoren Kind Og Læbe Munden åbner Blandet Sæt + 1 Sæt/4stk Intraorale Tandklinik Fotografering Spejl Ny \_ Outlet - Laegernesofiendal.dk\nTags: dental mirror photography, anti tåge tandlæge spejl, ultra dental pic, dental, kamera reflektor, tand pic, lip retraktoren, dental retraktoren, tandlæge spejl, tandlæge usb.\n1 sæt/4stk Intraorale tandklinik fotografering Spejl+ Retraktoren Kind og Læbe Munden Åbner Blandet Sæt\nBeskrivelse : 1 sæt/4stk Intraorale tandklinik fotografering Spejl 100% helt nye og høj kvalitet i Vores Spejle tilbyde den fineste farve og overføre billeder.Fremstillet med høj kvalitet rustfrit stål og belagt med nikkel, chrom, for maksimal reflekterende egenskaber.Spejlene har poleret, afrundet kanter for patientens komfort.Kompatibel med koldt sterilisation og autoklaven teknikker.Rustfrit Stål nikkel chrom belægning Refleksion tæt på 100% Ægte farvegengivelse Blandet Retraktoren Kind og Læbe Munden Åbner Autoklaverbar 1. Kind tandreguleringsbøjler lavet af holdbar klar plast for øget synlighed. 2. 134°C med damp sterilisation efter gentagen brug. 3. Dobbelt span kinden tandreguleringsbøjler er designet til håndfri brug. 4. Har glatte kanter for patientens komfort. 5. Der findes i Barnets/ små størrelser .\npackage List:4stk Spejle/4stk Spejle+Blandet Openers Sæt som foto\nBemærk venligst, at dette tænder model er ikke medregnet dette salg\nI øjeblikket kan du betale med Boleto, Visa, MasterCard, Spærrede,Boleto,Western Union.Flere betalings muligheder, der vil være tilgængelig på Laegernesofiendal.dk i fremtiden .\n1.De varer, du har bestilt, vil blive sendt ud i tredje arbejdsdag efter den dag, betalingen er modtaget. (Vi vil informere dig via e-mail, hvis nogen forsinkelse opstået på grund af ferie begivenheder.) 2.Generelt shipping tid er mellem 5-60 arbejdsdage. (Efter forsendelse i gang, vil ordren blive overvåget og styr på varen vil blive sendt på Laegernesofiendal.dk.) 3.Bemærk venligst, at vi ikke er ansvarlige for told, kan Der være en told på grund af nogle lands skikke politik .Når dette er sket, skal du gøre fortoldning dig selv.Guide til beskæftiger sig med problemer, som bellow\nModel-Nummer Tandlæge Spejl\nIngrediens metal Fotografering Reflektor Spejl


Vi vælger fortsat pap over app, når vi bruger vores NemID\nDanmark er et af verdens mest digitaliserede lande. Alligevel er det kun lidt over en tredjedel af os, der bruger NemID nøgleappen i stedet for det gammeldags papkort, når vi går på netbank eller tjekker skat. Det skal en ny kampagne nu lave om på.\nDet er Digitaliseringsstyrelsen og Finans Danmark, der i fællesskab står bag kampagnen. NemID er nemlig et fælles projekt mellem det offentlige og landets pengeinstitutter.\nNøgleappen har eksisteret som alternativ til papkortet siden maj 2018. Og 38 procent af danskerne bruger den allerede.\nMen folkene bag vil gerne have endnu flere med:\n”Vi vil gerne fortælle alle danskere, at NemID nøgleappen gør det hele lidt nemmere – uanset alder, behov og hvilken smartphone du har. Selvom 1,8 mio. danskere allerede bruger telefonen, er der stadig 3,2 millioner danskere, der har et NemID, men som endnu ikke bruger nøgleappen. De skal vide, at her er der altså et alternativ, der er nemt og sikkert – og som kan gøre hverdagen lidt lettere”, siger Adam Lebech, vicedirektør i Digitaliseringsstyrelsen.\nNøgleappen er da også en stor succes. I en ny imagemåling, der offentliggøres i dag, kan man se, at hele 98 procent af de adspurgte, der enten ”bruger” eller ”har brugt” nøgleappen, er tilfredse med den.\n”Vi er meget glade for, at danskerne har taget så godt imod nøgleappen. Den er et eksempel på, hvordan vi i samarbejde – på tværs af finanssektor og det offentlige – kan skabe løsninger til gavn og glæde for borgerne. Derfor håber vi også, at endnu flere vil bruge nøgleappen. Også fordi app-brugere er flittigere NemID-brugere, så de får mere ud af de løsninger, som vi i bankerne og det offentlige tilbyder”, siger Michael Busk-Jepsen, digitaliseringsdirektør i Finans Danmark.\nHvis vi ser på aldersgruppen mellem 18 og 49 år, så bruger 40 procent appen, mens det kun er 30 procent af danskerne over 50 år, der bruger den. Det betyder, at der er en stor gruppe borgere, der endnu ikke ved, hvad de går glip af med nøgleappen. Det håber vi, at denne kampagne er med til at gøre tydeligt.\nVi har spurgt en række danskere, der bruger nøgleappen, hvorfor de er så glade for den:\nAnni Gudmann, 75 år, pensionist, Møn: ”Det er da virkelig nemt. Så ruller man bare lige knappen hen, og så har man adgang”\nAndreas Søndergaard, 32 år, projektleder, København: ”Jeg forstår ikke folk, der ikke har den. Helt seriøst. Den gør livet nemt, kan bruges alle steder og er let at finde rundt i. Man slipper for at sidde og fedte med et papkort”\nSara Stisen, 27 år, læge, Aarhus: “Med nøgleapp er mit NemID altid tilgængeligt: Jeg glemmer det aldrig og får ordnet kedelige pligter med regninger, Digital Post m.m. på stedet. Hvis jeg skal være helt ærlig, så elsker jeg allermest, at jeg aldrig skal rejse mig fra sofaen for at hente mit NemID”\nØvrige tal imageanalysen:\nImagemålingen 2019 består af 1500 interviews med danskere i alderen 18+ år. Data er efterfølgende vægtet repræsentativt på køn, alder og geografi. Undersøgelsen er gennemført af Wavemaker på vegne af Digitaliseringsstyrelsen og Nets.\nKendskabsgrad til nøgleappen er steget fra 56% til 78%\nKendskabet er størst blandt de 30-44-årige med 83%\nAntallet af aktive brugere er 1,8 mio. danskere\nTre ud af fire unge i alderen 18-29 år bruger NemID oftere, fordi de har den digitale NemID nøgleapp\n86% af danskerne nærer en ”høj” eller ”meget høj” tillid til NemID – tilliden er steget siden målingen i 2018.


Udstilling i Gallerigangen: Hemmeligheder alle vegne | Lyngby-Taarbæk Bibliotekerne\nUdstilling i Gallerigangen: Hemmeligheder alle vegne\n19.09.19 - 15.03.20\nI et pop-art inspireret udtryk har kunstner Maria Wandel skabt en motivserie, hvor slagfærdige tuschstreger, pang farver og poetisk tekst kombineres med fængende effekt. Vi ser manden og kvinden som forelskede, forførte, fornøjede, forfløjne det ene øje-blik og faldende, fumlende og `fucked´ det andet øjeblik.\nBanale øjeblikke fremstilles her som en slags grafisk dagbog, der viser hverdagslivet, som det udfolder sig fra det ene glas rødvin til den næste smøg. Disse trivialiteter der gennem livet hober sig op - besøget på caféen, turen i taxi efter sex, drømme om at rejse, mobilopkaldet. Alle genkendelige historier om relationer mellem mænd og kvinder og de miljøer som de færdes i. `Sådan ser min dagbog ud – den afspejler min indre inspiration. Tegningerne er hurtigt lavet. Ligesom hurtige, enkelte sætninger prøver jeg med streg og enkelthed at ramme noget genkendeligt fra hverdagen´, forklarer Maria Wandel.\nVærket der tidligere har været udstillet på Kunsthal Charlottenborg i 2017 og på Horsens Kunstmuseum 2018 er på én gang humoristisk, banalt og dybt følsesladet og absolut et besøg værd.\nNyd udstillingen der vises frem til 15. marts 2020 i Gallerigangen til avisen og god kop kaffe fra vores café.


13 nordiske soveværelser | Mad & Bolig\n13 nordiske soveværelser\nInvitér den nordiske natur og de minimalistiske tendenser inden for i dit soveværelse, og vågn veludhvilet op med et roligt sind og et smil på læben hver morgen! Her får du vores guide til et soveværelse i nordisk stil!\nTirsdag, 31. marts 2015 - 15:45 - af Nanna Louise Post Larsen / Foto: Torben Djenner\nDen nordiske stil er en af de allerhotteste indretningstendenser netop nu. Stilen er kendetegnet ved lys, luft og materialer, der er tro mod den skønne natur, vi er omgivet af i Norden. Grunden til, at den nordiske stil har vundet så manges bolighjerter, er, at stilen er simpel og moderne og skaber et roligt og harmonisk udtryk i boligen, der går godt i spænd med den stil, der i forvejen præger de fleste danskeres hjem.\nVi har samlet 13 nordiske soveværelser og en række simple indretningstips, så du nemt og enkelt kan gøre den nordiske minimalisme efter.\nLæs også: 25 soveværelser\nSådan får du den nordiske stil\nGå efter lyst træ og bløde former\nLakér eller mal dine gulve i lyse toner\nSkab lethed med lyse, naturlige tekstiler som hør og bomuld\nHold farverne i nuancer af hvid\nUndgå at tildække vinduer med gardiner, så lyset kan strømme ind\nTænk i naturlige materialer som træ, læder og uld\nInddrag elementer fra naturen, fx skind, pels, gevir og træstubbe\nFÅ SMUKKE BOLIGGALLERIER OG INDRETNINGSTIPS MED MAD & BOLIG!\nNår du har rammerne på plads, kan du give de lyse træsorter og bløde former et kærligt modspil med enkelte farvestrejf, der giver kant til soveværelsets ellers enkle og lette stil.\nHvis du føler for at bryde den nordiske stil en smule, kan du eksperimentere og skeje ud, når det kommer til nipsting og personlige genstande. Her kan du lege med farver, teksturer og former, så soveværelset får masser af personlighed, og det nordiske look ikke bliver for stringent.\nLæs også: Boligindretning - nordisk hygge\nFå inspiration til den nordiske stil i galleriet nedenfor, hvor vi har samlet 13 nordiske soveværelser:\nAndreas Mikkel Hansen\nKristian Septimius Krogh\nFå 3 numre af Mad & Bolig for kun 99 kr. Køb tilbuddet her!\nInspiration: 7 kreative ideer til dit natbord\nBoliggalleri: Villaen der emmer af jul\nSommer i København - Dét skal du opleve\nDisse kendte stjerner gæster det nye Friends-afsnit\nGuide til grøn takeaway i København\nNetflix afslører: Snart kommer der en Bridgerton spinoff-serie\nAlt om soveværelser nordisk stil nordisk indretning


En stor portion online virksomheder giver i vore dage en række forskellige billige løsninger til levering til elektrisk musefælde. En af dem der er mest populær er nu om dage levering til et afhentningssted, som giver dig mulighed for at hente de købte varer når det passer ind i din hverdag. Denne er jo ret fleksibel, og ofte desuden den mest letkøbte slags levering.\nDu burde omvendt påtænke at få varerne leveret til dit hus eller til adressen hvor du arbejder. Denne bliver gerne en sjat mere omkostningsfuld, men lige så vel ret så simpel med elektrisk musefælde online. Den mindst kostelige leveringsmodel vil dog utvivlsomt være at hente ordren selv, hvilket stiller krav om at du lever lige ved e-handlens butikker, fx Bauhaus, Harald Nyborg, Jem og Fix eller Silvan.\nFragttiden på elektrisk musefælde kan være usædvanlig væsentlig hvis vi mangler dine nye produkter omgående, så i det øjemed er det tydeligvis væsentligt at man dobbelttjekker leveringstidspunktet ved elektrisk musefælde. Flere online selskaber – fx Jem og Fix, Harald Nyborg, Bauhaus og Silvan – giver billig levering på næste hverdag på deres bedst sælgende produkter online, som nødvendiggør at bestillingen fuldbyrdes inden et fast tidspunkt, med hensynstagen til at de har udsigt til at kunne nå at få de nye varer ud af døren inden logistikpersonalet får fri.\nIndtil flere forretninger på nettet lover fragt uden gebyr på elektrisk musefælde online, men i mange tilfælde er det betinget af at du handler for en konkret pris. Desuden bør du gribe den mest prisbevidste slags levering, der mange gange vil være at få fragtfirmaet til at køre dine varer til et afhentningssted.\nEn lang række byggemarkedskæder giver click-and-collect hvor man bestiller billig elektrisk musefælde online men selv henter i butikken. For eksempel Stark, Harald Nyborg, 10-4, Jem og Fix, Bygma, Silvan, Bauhaus, XL-Byg og Davidsen. De foreslår for eksempel klik-og-hent på elektrisk musefælde i følgende byer:\nNyborg, Hillerød, Randers, Dragør, Struer, Birkerød, Hobro, Odder, Holbæk, Aalborg, København, Korsør, Vallensbæk, Horsens, Værløse, Holstebro, Rudersdal, Køge, Kolding, Ikast, Hedensted, Søborg, Ballerup, Nykøbing Falster, Brønshøj, Helsingør, Hjørring, Vordingborg, Virum, Skanderborg, Viborg, Ringsted, Esbjerg, Tårnby, Ishøj, Frederiksværk, Vanløse, Fredericia, Nakskov, Næstved, Silkeborg, Kalundborg, Roskilde, Hedehusene, Odense, Åbyhøj, Glostrup, Nørresundby, Grenaa, Frederiksberg, Herning, Brønderslev, Rødovre, Middelfart, Albertslund, Haderslev, Haslev, Hvidovre, Tilst, Gladsaxe, Ølstykke, Svendborg, Frederikssund, Nærum, Greve, Lillerød, Varde, Højbjerg, Lystrup, Frederikshavn, Herlev, Brabrand, Brøndby, Rønne, Vejle, Lyngby, Sønderborg, Kokkedal, Solrød Strand, Allerød, Aarhus, Taastrup, Farum, Slagelse, Aabenraa, Charlottenlund, Gentofte, Valby, Jyllinge, Stenløse, Risskov, Skive, Hørsholm, og Thisted, .\nAfhentning ift. elektrisk musefælde er en mulighed i alle dele af Danmark: Sjælland (Nordsjælland, Vestsjælland, Falster, Hovedstaden, Midtsjælland, Bornholm, Østsjælland, Lolland, Sydsjælland, Amager), Jylland (Syddanmark, Vestjylland, Sønderjylland, Østjylland, Sydjylland, Midtjylland, Nordjylland) og Fyn (Midtfyn, Østfyn, Vestfyn, Nordfyn, Sydfyn).\nNår vi ser på data bliver det klart, at internet shoppere som regel søger fx elektrisk musefælde tilbud og elektrisk musefælde priser. Foruden dette ser man tit mennesker kigge efter bl.a. køb elektrisk musefælde, elektrisk musefælde online og billig elektrisk musefælde, plus de velkendte byggekæder som 10-4, Jem og Fix, Stark, Bauhaus, Silvan, Harald Nyborg, XL-Byg, Davidsen og Bygma.\nDen bedste pris på elektrisk musefælde\nDet er efterhånden ualmindeligt uproblematisk for alle og enhver at analysere tilbud på billige elektrisk musefælde online fra diverse e-forretninger, og altså har flertallet af shops på nettet været nødt til at reducere salgspriserne på elektrisk musefælde betydeligt, og i øvrigt tilbyde portofri fragt.\nDog kan det immervæk vise sig rentabelt at kontrollere forskellige internet webshops efter udsalg og tilbud på elektrisk musefælde online forud for at du køber, så du er tryg ved at få fat i den billigste pris. Se ikke bare hos de velkendte byggemarkeder som 10-4, Harald Nyborg, Silvan, Stark, XL-Byg, Davidsen, Bauhaus og Jem og Fix.\nDu bør bare ikke undervurdere, at hvis en butik sælger billige elektrisk musefælde online til salg for en pris som kan virke uendeligt favorabel, bør det i nogle tilfælde være et fingerpeg om en uærlig internet handler. Kortbetalinger er ikke desto mindre omfavnet af en orden, der hjælper køberen overfor bedrageriske online selskaber.\nGenerelt anbefaler vi betalinger med kort eller MobilePay. Alternativt bør du bruge en løsning på afbetaling fra for eksempel ViaBill, forudsat du har i sinde at afdrage prisen på elektrisk musefælde ude i fremtiden. Dette tilbydes typisk i specialiserede netshops, men ikke de gængse byggecentre som fx 10-4, Bauhaus, Silvan, Jem og Fix, Harald Nyborg, Bygma, XL-Byg og Davidsen.\nNår vi kigger i statistikkerne fremstår det tydeligt, at online shoppere typisk kigger efter bl.a. køb elektrisk musefælde og billig elektrisk musefælde. Foruden dette oplever vi ofte internet shoppere søge efter blandt andet elektrisk musefælde priser, elektrisk musefælde online samt elektrisk musefælde tilbud.\nTrustpilot byder på temmelig passelige muligheder for at evaluere mange øvrige forbrugeres synspunkter og herved anbefaler vi, at du eftersøger online virksomhedens ratings inden du placerer din ordre på billige elektrisk musefælde online.\nFacebook byder på derudover visse solide løsninger til at få et kig ind i e-handlens pålidelighed. I øvrigt er der en række online outlets hvor kunder kan udfærdige en omtale af virksomhedens service, som også burde udnyttes til at bedømme kundernes tilfredshed.\nForinden folk handler billige elektrisk musefælde online på en e-butik behøver man sådan set læse e-shoppens handelsbetingelser, dog er det ofte ikke særlig spændende, særligt med de kendte byggekæder som Stark, Bygma, Bauhaus, XL-Byg, Harald Nyborg, Jem og Fix, Silvan, 10-4 og Davidsen.\nEt andet alternativ kan være at efterse om netshoppen er godkendt af e-mærket, eftersom det burde være en sikring om at netbutikken efterfølger de danske retningslinjer, samt at netbutikken en gang i mellem føres tilsyn med af specialister der har meget erfaring med lovgivningen.\nDet giver dig anledning til bistand, når du bliver udsat for besvær i forbindelse med din ordre på elektrisk musefælde. Ligeså er det fornuftigt at kunden er sat ind i de grundlæggende bestemmelser der har betydning for købet af elektrisk musefælde online, f.eks. den byttepolitik internet forretningen kører med.\nHer er det på samme måde essesentielt, at man stadig sikrer sin faktura, så man i fremtiden kan bevidne bestillingen af elektrisk musefælde, uafhængig af om man bestiller fra Bauhaus, Davidsen, Silvan, XL-Byg, Harald Nyborg, 10-4, Bygma, Jem og Fix eller Stark.


Søg USA›Maryland (MD)›Ocean City›Restauranter i Ocean City›Rio Grande Cafe\nNr. 162 af 304 Restauranter i Ocean City Amerikansk, Café\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 14502 Coastal Hwy, Ocean City, MD 21842-4371 +1 410-250-0409\nRyd alle Begynd din anmeldelse af Rio Grande Cafe Klik her for at vurdere\nOpdaterer listen... Rejsende, der kiggede på Rio Grande Cafe, kiggede også på\nHar du været i Rio Grande Cafe? Fortæl om dine oplevelser! Skriv en anmeldelse\n14502 Coastal Hwy, Ocean City, MD 21842-4371 Placering:\nHar du nogen spørgsmål? Få svar fra ansatte på Rio Grande Cafe og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Rio Grande Cafe Bedst bedømte seværdigheder i nærheden 86 anmeldelser Viking Amusements and Thunder Lagoon Waterpark\nGennemse alle seværdigheder Bedst bedømte restauranter i nærheden 124 anmeldelser One Coastal\n189 anmeldelser Fishers Popcorn\n118 anmeldelser The Flying Fish Cafe & Sushi Bar


Kandidat til HB: Karen Hedegaard\nForside › Organisationen › Ekstraordinært delegeretmøde › Kandidater til HB og formandskabet › Kandidat til HB: Karen Hedegaard\nOm Karen Hedegaard\nMedlem af Hovedbestyrelsen siden 2011\nMedlem af følgende udvalg under Hovedbestyrelsen:\n- Udvalget for Fastholdelse og Organisering\n- Freelance- og Selvstændigeudvalget\nMedlem af hovedbestyrelsen i a-kassen AJKS\nKasserer og nyhedsbrevredaktør i specialgruppen Visuelt Forum\nJeg vil fortsætte arbejdet for at gøre DJ til en stærkere fagforening og være med til at dæmme op for de nedskæringer og forringelser, der vælter ind over os – både fra arbejdsgiverside og fra politisk hold.\nDJ skal være en mere synlig fagforening\nVi skal tiltrække flere medlemmer til DJ, så vi sikrer en bredere organisering af hele medie- og kommunikationsområdet. Men vi skal også kunne fastholde de medlemmer, vi allerede har, ved at DJ bliver en endnu bedre og mere synlig fagforening, som medlemmerne har fuld tillid til og ved, at det er her, de får den bedste varetagelse af deres interesser, den bedste rådgivning og de bedste medlemstilbud.\nFokus på freelancevilkår\nFlere og flere DJ-medlemmer bliver freelancere og selvstændige, enten af fri vilje eller af bitter nødvendighed. Derfor er det pinedød nødvendigt, at DJ opruster indsatsen for freelancere og selvstændige. Det gælder både, hvad angår kurser og andre tilbud internt i DJ, og det gælder indgåelse af flere freelanceaftaler med de større arbejdsgivere.\nArbejdet for at sikre gode vilkår for freelancere og selvstændige handler i høj grad om at forsvare hele branchens løn- og ansættelsesvilkår. Dårlige vilkår for freelancerne presser de fastansatte på deres vilkår, det ser vi jævnligt eksempler på. Senest har vi oplevet, hvordan Jysk Fynske Medier nedlægger faste fotografstillinger, hvor arbejdet i stedet skal varetages af – billigere – freelancekolleger.\nLovgivningen skal passe til virkeligheden\nMen vi skal naturligvis også presse på for at få ændret lovgivningen, så den passer til os, der ikke arbejder som traditionelle lønmodtagere. Vores fagblad beskrev her i sensommeren, hvordan kombinatører, der har indtjening både som lønmodtager og selvstændig, falder ned i et hul i lovgivningen, fordi man ikke kan sammenlægge de to typer af indkomst, når sygedagpengene skal beregnes. Fagbladets research viste en bred politisk forståelse for problematikken, og det momentum skal vi udnytte til at få ændret loven.\nSelvstændig på barsel – kan man det?\nEr du selvstændig – mand eller kvinde – må du tage til takke med dagpenge, når du går på barsel. Det er ikke rimeligt – hverken for forældre eller barn. Derfor skal vi – i samarbejde med andre faglige organisationer – presse på for at få genoplivet barselsfonden, således at selvstændige kvinder, men også deres partner, får mulighed for at holde barsel med samme økonomiske vilkår som andre.\nOphavsret under pres\nMange DJ-medlemmers arbejde er ophavsretsligt beskyttet, men vores ophavsret er under pres. Det har vi senest oplevet hos Ritzau Scanpix, der lægger op til at score hele fortjenesten ved videresalg af billeder. Det er en farlig udvikling, som vi skal bekæmpe.\nVi er under pres i medie- og kommunikationsbranchen. Både studerende, fastansatte og freelancere – og ikke mindst kolleger, der p.t. er uden for arbejdsmarkedet. Der er brug for, at vi holder sammen – både på tværs af faggrænser og på tværs af, hvordan vi arbejder.\nDer er langt flere ting, der samler os, end der skiller os, og skal vi løse problemerne, kræver det fælles indsats. Hvis vi kæmper sammen, så skaber vi de bedste muligheder for at opnå resultater.


NY TOGTUR - DENNE GANG MED ELITEN\nJeg fik nok af pøblen sidst jeg kørte i tog. Ingen gad snakke, og dem der gad, havde ikke noget at snakke om. Derfor har jeg i dag købt billet til 1. klasse. Sammen med eliten.\nSæderne er præcist ligeså beregnet til deforme rygge, som inde hos de andre. Men der er gratis kaffe. Eller det var der i Aalborg. Her ved Randers er der ikke flere små poser med Nescafe tilbage. Jeg ved godt hvorfor. Der var en gut, som var på toget mellem Skørping og Randers. Han havde tydeligt ingen billet. Sad og stirrede nervøst efter billetpigen. Og han har garanteret nolet alle poserne. Dumme svin. På den anden side, i dag kan en nørdet dreng med hul i bukserne nemt have nået at stifte en virksomhed med 100 medarbejdere og sælge den til en amerikaner for en milliard – og grunden til at han kiggede efter billetdamen kunne være, at hun faktisk er rigtig pæn. Klar overscoring for ham, men var jeg ikke gift…\nHun ville dog ikke ændre min pladsbillet, så jeg kører med ryggen til verden. Klar skilsmissegrund. Men hvem har så snuppet den kaffe?\nDer er to bud:\nEn ældre herre, der sidder med avisen lidt for tæt på øjnene. Enten har han glemt brillerne, eller også venter han på, at aldersrabatten hos optikeren er oppe i et niveau, der er værd at handle på. Sådan er nordjyder. Vi går gerne ind i vejskilte og andre mennesker gennem 20 år og får smurt næsen ind i tryksværte fra Jyllands Posten, hvis vi kan spare 20% på at vente. Han er ellers velklædt. Fodformede Jacoform sko, der er så store, at de giver hver eneste tå egen bolig med udhus. Sokletten er tyk. Uld som vor oldemor kartede den. Farvevalg til debat. Han har nu byttet Jyllands Posten ud med en iPad. Det klæder en Jacoform. Også selvom han stadig holder skærmen helt ind til næsen.\nFarvevalg til debat gælder også kupeens kunstværker, som forestiller nogle lyserøde mennesker på hvide heste. Nøgne kvinder med brysterne frit fremme. Til venstre er der sat en jernplade over hestens røv og til højre et klistermærke på kvindens kønsorgan. Jeg ved ikke om det er sådan en slags alternativ censur, hvor man markerer det frække, men alligevel vil give folk retten til at kigge lidt i frihed. For mig gør det ingen forskel. Hestene er på hver side af døren, der går ind til pøblen. Jeg kan skimte nogle af dem derude gennem døren, der ellers er så tæt, så den værste stank holdes ude. Eneste kontakt med almenvældet er, når vi på 1. skal på lokum. Den slags skidtværk foregår nede hos dem. Man kan nemt holde vejret hele vejen gennem vogn 11, så man ikke bliver smittet med noget.\nOverfor mig sidder en dame og strikker. Hun er ellers ikke over 50. Garnnøglen ligger nede i posen fra Rema1000. Allerede der må jeg sætte foden ned. Rema1000! Hvad helvede laver sådan en pose herinde hos adlen. Den er i farver, som slet ikke passer til vores livssyn – og den symboliserer lortevarer, som man kun kan tvinges til at investere i, af et alt for voldsomt loft på kontanthjælpen. Discount af værste skuffe – og hende her reklamerer skamløst for det, ved at vælge netop den pose til sin togtur. Vi andre har da, i mangel af ordentlig taske, en Irma-pose til formålet. Ikke at vi handler der, men posen har vi med os. Eller Magasin.\nPå trods af manglende pli og smag, er hun pudsig på andre måder. Hun har den vildeste tot i håret. Jeg tror selv Ritt Bjerregaard ville stoppe hende og bede hende slappe lidt af med den knold. Hun har samlet hår fra flere generationer med en stakkels elastik, der tvinges ud i yderste led for at holde sammen på hele skidtet. Det er bristepunktet i en grad, så man bliver helt imponeret. Den peger direkte opad. Jeg har aldrig set noget lignende. Lidt som de der Trolls. Sidder lidt og forestiller mig, hvordan det ville se ud, hvis elastikken sprang. Bliver lidt bange, men måtte jo ikke få en anden plads.\nFik jeg sagt at hende billetdamen er pæn? Hun har lige fyldt kaffen op. Måske de er vant til, at de altid skal kigge om alt er tømt, når folk er stået af i Randers. Og så har hun givet mig et rundstykke. Når man tænker på, hvor ensom og forladt man er ude hos pøblen, er det paradis på jord at få et rundstykke serveret på pladsen. Jeg siger ikke at det smager godt, for det var faktisk ikke tilfældet – men det har med sikkerhed været friskt, da det kom til togvognen. Det er tanken der tæller.\nUniformerne de bruger i DSB klæder ingen ret godt. Lidt for stramme de forkerte steder, halstørklædet bruger ingen med forstand på årstal mere – og de røde streger, der skal matche logoet, matcher til gengæld ikke mennesker. Men hun kom med et rundstykke – og her efter en time kunne hun have gjort det i en jakke af nuttet sælungeskind, uden at jeg havde fundet det bemærkelsesværdigt.\nNu er der også to unge fyre i 30erne, begge med runde hornbriller og samme lyseblå skjorte. Kort strithår, der måske er sat fra morgenstunden eller er, som det var, da de vågnede. Det kan man sjældent vurdere. Folk kan i dag gå direkte fra Dennis Knudsens salon og ud på gaden og ligne en, der har boet på gaden i årevis. Det er møgmoderne med “tilfældig strit”.\nBegge stod på i Århus. Siden har de skiftevis lagt æbleprodukter frem på bordet. Først en iPhone, så en macbook pro, så lagde den ene deres apple watch ved siden af den bærbare, så gjorde den anden. Trådløse hovedtelefoner og en ekstra lille harddisk. Hver. Da alt er på bordet spørger den ene, om den anden har en oplader med. Det har de begge glemt. Om et par timer er alt deres udstyr bare en omgang skrot uden strøm. “Pis”, siger den ene lidt højt. Hende med totten blev helt forskrækket. “Og jeg skal hjem til Århus igen efter mødet”. Det kommer han nok alligevel. Det er næppe sådan, at hans bærbare er så væsentlig for togføreren, at den ikke kører uden hans strøm.\nDe to lyseblå arbejder i samme mindre firma i Vejle. Jens er ikke en ok fyr, kan jeg forstå. “Siden vi gik i drift har han opført sig som en lort”, er de begge enige om. Det er ham de skal til møde med i Vejle. Jeg kender godt både deres virksomhed og Jens, virksomhedens ejer. Det kunne være virkelig fedt at læne sig over og spørge de to fremadstræbende strømhungrende teknikhajer om Jens stadig er sammen med Camilla – for efter deres barn fik konstateret hjertefejl, har livet været hårdt for dem. “Det er lige omkring dengang I gik i drift”. Men jeg gør det ikke. Det opdager Jens sikkert selv, når han får overskuddet tilbage.\nHende med totten leder efter mere Earl Grey. Hun siger det højt, så vi andre hører det. “Er der virkelig ikke mere earl grey”, står hun og spørger sig selv. Selvom hun kender svaret. Vi andre føler ingen trang til at svare hende. Utroligt man ikke skjuler en så tydelig detalje om sig selv. Alle ved jo, at dem der “bare” vælger earl grey i et hav af forskellige the-produkter med smag af savsmuld, røget bark og blåbær på en bund af solmodne tomater er de samme, som ser fjernsyn en lørdag aften. FlowTV altså. I ved, det, som de andre har valgt du skal se kl 20. Men hun er ikke flov. Earl Grey serveres i kupeen. Alle kigger ned i deres iPads, men jeg tager teten på folkets vegne og sender hende blikket! Nogle bliver nødt til det, så den type ikke bliver ved.\nHam den ene lyseblå har lige ført en samtale lidt højlydt om nogle licenser. Han fortalte hvor meget der var at have styr på og hvordan han ville ordne det i toget. Mange fede buzzwords, og ham overfor er imponeret. Men midt i “samtalen” ringede hans telefon. Højt og direkte ind i hans øre. Han forsøgte kejtet at fortælle den fiktive i røret, at han måtte tage en anden samtale, men alle os med iPhone ved, at en telefon ikke ringer med ringetone mens man er i samtale. Den kan man bare ikke redde. Det bliver hans længste tur. Og så nærmest uden strøm.\nTænk der stadig er nogen som tror, at man er sej fordi man siger fremmedord i en telefon? At man virker travl og vigtig? I virkeligheden sidder vi jo bare og tænker, at han må være bagud med alt, når han ikke kan time en køretur uden opkald fra fake medarbejdere, der mangler en licens. Det er samme type, der i 80erne købte en enorm Time Manager i læder. En stor kalender, som vi gik rundt og viste folk, at vi havde. Der stod ikke en skid i kalenderen, for vi skulle ikke noget – men det så ud som om vi var så væsentlige for verden, at hvert minut måtte planlægges fra vugge til grav. De fleste af dem, der købte, spiller i dag golf og samler på tid. De lyseblå står af i Vejle.\nEllers har eliten det fint i kupeen. Vi har fået kaffe og der er ekstra earl grey. Det var ellers ikke nødvendigt. Billetdamen er lige kommet ind i kupeen for at se billetter. Ikke hende den pæne billetdame – de skiftede hende ud i Århus med en mere skrap dame, som vil kunne klare et slagsmål uden at kalde på hjælp, hvis det opstod. Hun har lige tjekket billet hos hende hottentotten med Rema1000 – og hun er nu på vej ind i vogn 12. Eliten ånder lettet op. Der var altså også for meget der slet ikke passede ind. Strik, pose, earl grey – alle tre dele passer slet ikke til vores billeder af lyserøde kvinder til hest.\nDer er en tagplade som ikke sidder helt fast. Den vippede blidt i Aalborg og gjorde ikke et væsen af sig. Lyden var ikke anderledes end tasterne på de to bærbare, der trykkes heftigt i bund. Men efterhånden som vi passerer den jyske højderyg er tagpladen gået igang med en regulær løsrivelse fra DSB. Og nu på den anden side af storebælt lyder det nu som om Pearl Jam gav koncert på taget af vogn 11. Vi har i virkeligheden siddet og skulet til den hele vejen, men der er ingen i eliten der ønsker at gøre en forskel på sagen. Det er ikke elitens job at ordne tagplader, men vi ved med sikkerhed hvem, der skal sættes til det. Og det ved hun også. Da totten var sat på plads kom hende den rå tilbage og satte en næve på tagpladen, der nu er retur på skinnen. Ikke en lyd kommer fra den. Hvad skulle vi gøre uden vores tyende.\nDerudover siger vi ikke spor til hinanden.\nDet er et gravkammer, som enhver anden kupe på 2. klasse – bare med slips.\nService er som på 2. klasse – bare med kaffe og et rundstykke.\nSæderne er som på 2. klasse – bare med udsigt til lyserøde patter.\nJeg flyver hjem til Aalborg i aften. Det er billigere end at tage toget. Der er ingen lyserøde kvinder på flyveren, går jeg da ud fra… det ville ellers pynte. Til gengæld er det ret hurtigt overstået.\n5. May 2005\nHC Andersen må græmme sig\nHans Christian Rasmussen on SNUP EN TREO\nJeppe Søe on HVORFOR FÅR MAN DOG BØRN?\nLene Knudsen on HVORFOR FÅR MAN DOG BØRN?\nLANDBRUGET I EN BRYDNINGSTID…….. | Kanne`s hjemmeside on Vil vi have et landbrug i Danmark?\nLANDBRUGET I EN BRYDNINGSTID…….. | Kanne`s hjemmeside on Medierne giver fanden i det positive – og Landbruget leger med!\nArchives Select Month September 2017 (2) August 2017 (6) July 2017 (11) June 2017 (3) May 2017 (8) April 2017 (15) March 2017 (7) February 2017 (5) January 2017 (6) December 2016 (15) November 2016 (9) October 2016 (4) September 2016 (7) August 2016 (8) July 2016 (9) June 2016 (7) May 2016 (6) April 2016 (9) March 2016 (14) February 2016 (9) January 2016 (2) November 2015 (1) September 2015 (1) August 2015 (1) May 2015 (1) April 2015 (4) March 2015 (11) February 2015 (6) January 2015 (3) December 2014 (1) October 2014 (2) September 2014 (19) August 2014 (7) July 2014 (4) June 2014 (14) May 2014 (8) April 2014 (6) March 2014 (7) February 2014 (5) January 2014 (1) September 2012 (4) January 2011 (10) June 2008 (1) May 2008 (2) January 2008 (1) December 2007 (2) October 2007 (6) July 2007 (1) May 2007 (3) April 2007 (1) December 2006 (1) April 2006 (1) December 2005 (1) November 2005 (3) October 2005 (1) June 2005 (2) May 2005 (6) April 2005 (8) March 2005 (2) February 2005 (16) January 2005 (39) December 2004 (1)